درێژە کێشانی داخستنی بەشێکی حکومەتی ئەمریکا\nهێشتا داخستنی بەشێک لە حکومەتی فێدراڵی ئەمریکا نزیک نەبۆتەوە لە چارەسەرکردن.\nسەرۆک دانۆڵد ترامپ جەخت دەکاتەوە لەوەی پێویستە دیموکراتەکان کۆتایی بەم قەیرانە بێنن و هەرچی ڕێبەرانی دیموکراتەکانیشن لە کۆنگرێس لۆمەی سەرۆک ترامپ دەکەن بەوەی وڵاتەکەی ڕادەکێشێتە ناو گێرەشێوێنییەوە.\nسەرۆک ترامپ و دیموکراتەکانیش لە پێش ڕۆژی لەدایک بوونی عیسا پێغەمبەرەوە (کریسمس) یەک ئەوەی تریان گوناهبار دەکات بە داخستنی بەشێک لە حکومەت.\nچوار ڕۆژە بەشێکی حکومەتی فێدراڵی ئەمریکا داخراوە چونکە کۆنگرێس و سەرۆک ترامپ نەگەیشتوونەتە ڕیککەوتن لەسەر بەرنوسی خەرجییە پێویستەکان.\nئەو دەزگایانەی حکومەتی فێدراڵ کە سەروسەودا لەگەڵ ئاسایشی نیشتمانی و هەروەها پارێزراویی گشتی دەکەن کراوەیە، بەڵام ئۆفیسەکانی تری حکومەتی فێدراڵ داخراون و ئەم قەیرانە کاریگەری هەیە بەسەر 800 هەزار کارمەندی فێدراڵییەوە. ئەوانەی کە بە کارمەندی گرنگ یان پێویست دانراون دەچنە سەر کارەکانیان بەڵام موچەیان نابێت تا ئەو کاتەی کۆتایی بەم داخستنەی بەشێک لە حکومەتی فێدراڵ دێت.\nنانسی پیلۆسی، سەرۆکی داهاتووی ئەنجومەنی نوێنەران و چەک شومەر، ڕێبەری کەمینەی دیموکراتەکان لە سینات، لە ڕاگەیاندنێکی هاوبەشدا نوسیویانە " سەرۆک ئەم داخستنەی ویستووە، بەڵام پێشدەچێت نەزانێت چۆن خۆی لێ بێنێتە دەرێ."\nترامپ داوای پێنج ملیار دۆلار دەکات بۆ دروستکردنی دیوارێک لە سنوری نێوان ئەمریکا و مەکسیکۆ.\nسەرۆک ترامپ کە پشووی تایبەتی خۆی هەڵوەشاندەوە بۆ ڕۆژی کریسمس بەهۆی ئەم قەیرانەوە لە پۆستێکی تۆڕی کۆمەڵایەتی تویتەردا نوسیویەتی " بە تەنها ماومەتەوە، منی داماو لە کۆشکی سپیم و چاوەڕوانی دیموکراتەکانم تا بگەڕێنەوە و بگەینە ڕێککەوتنێک لەسەر ئەو پێدوایستییە هەرە زۆرەی بۆ ئاسایشی سنور هەیە. ئەگەر دیموکراتەکان نەیانەوێت ئەو ڕێککەوتنە بکەن ئەوا باجەکەی زۆر زیاتر دەکەوێت لەو دیوارە سنوریەی باسی دەکەین."\nزۆرێک لە ئەندامانی کۆمارییەکان هاوڕای سەرۆک ترامپن بۆ دروستکردنی ئەو دیوارە سنورییە.


ئاژانسی ده نگو باسی کوردستان: برنامه و پروژه ی رژیم ترکیه و بخصوص سیاست اردوغان برای قتلعام کردها\nبرنامه و پروژه ی رژیم ترکیه و بخصوص سیاست اردوغان برای قتلعام کردها\nالمشاریع النظام الفاشی الترکی فی ترکیه اباده جماعیه ضد شعب الکردی\nبەرنامە و پیلانی رژیمی تورکیا بەتابەتی ئەردۆغانی کورد کۆژ بوو کومەلکۆژی کوردەکان\nTürkische Flugzeuge in der Zukunft, und Erdogans neue Plan als Völkermord gegen das kurdische Volk\nTurkish planes in the future, and Erdogan's new plan as genocide against the Kurdish people.\nله لایه‌ن ئاژانسی ده نگو باسی کوردستان ajansknews kl. ۱۱/۱۰/۱۳۹۴ ۰۲:۲۴:۰۰ قبل‌ازظهر


وتووێژ له‌گه‌ڵ ئه‌ندامی کومیته‌ی ناوه‌نديی حیزبی چه‌په‌کانی ئاڵمان\nهەینی, 02. 3. 2012\tدوکتۆر عادڵ فه‌یزی\n ئه‌ندامی کۆمیته‌ی ناوه‌ندی حیزبی چه‌پی ئاڵمان له ئه‌یاله‌تی هسن/فرانکفۆرت و کوڕی شه‌هید عبدالرحمان فه‌یزی شه‌هیدی حیزبی دێموکراتی کوردستانی ئێران، که به هۆی گوشاری هه‌مه لایه‌نه‌ی رێژیم زاڵ به‌سه‌ر ئێراندا و به هۆی چالاکییه سیاسییه‌کانی خۆیه‌وه به ناچار وڵات به‌جێ ده‌هێڵێ و رێگای تاراوگه یان دوورخستنه‌وه‌ی زۆره‌ملێیانه و یان ئه‌وه‌ی له سه‌ره‌تای پرۆسه‌ی دوورخستنه‌وه‌دا، وه‌ک مه‌رگی به‌رده‌وام و چه‌شنێ له به‌ندی تاکه‌که‌سی له ساباتی دووری له نیشتمان ناو ده‌بات، ئه‌م دێڕانه به زمان ده‌هێنێت.


ئەردۆغان هاوڕێ تەلەفۆنییەكەی لەدەستدا – Politic Press\nئەردۆغان هاوڕێ تەلەفۆنییەكەی لەدەستدا\nئەم بابەتە 155 جار بینراوە\nرەجەب تەیب ئەردۆغان سەرۆك كۆماری توركیا خۆی لە پیرۆزباییكردن لە جۆ بایدن بەدوور گرت، لە هەمان كاتیشدا ئامادەیی خۆی بۆ هاوكاری كردنی راگەیاند.\nرۆژنامەی ئەلعەرەب لە راپۆرتێكیدا ئاماژەی بەوە كرد، ئەستەمە ئەردۆغان سەرۆكی توركیا بتوانێت وەك چۆن پێشتر لەڕێی پەیوەندییەكی تەلەفۆنی سادەوە كاریگەری لەسەر بڕیارەكانی سەرۆكی ئەمریكا دادەنا، هەمان سیناریۆ لەگەڵ جۆ بایدن دووبارە بكاتەوە.\nچاودێرانی سیاسی باس لەوە دەكەن، ترەمپ لەگەڵ توركیا توند نەبووە هەر ئەوەش وایكرد ئەنقەرە درێژە بە سیاسەتەكانی روبەڕوبوونەوە بدات و بەرەنگاری ئەمریكا و وڵاتانی رۆژئاوا ببێتەوە لەمامەڵكردنی چەندین دۆسییە و بابەتی نێودەوڵەتی و هەرێمی.\nترەمپ لەگەڵ توركیا توند نەبووە هەر ئەوەش وایكرد ئەنقەرە درێژە بە سیاسەتەكانی روبەڕوبوونەوە بدات\nبەپێی رۆژنامەكە، ترەمپ بەوە ناسراوە سەرسامە بەو سەركردانەی بە مشتوكۆڵەی ئاسنین فەرمانڕوایی دەكەن، یەكێك لەو سەركردانەش ئەردۆغان بووە، كە ترەمپی وەك هاوڕێی خۆی پێناسە كردووە، بەڵام ئەم پەیوەندییە نەبووە هۆی دوورخستنەوەی هەردوو وڵات لەو قەیرانە زۆرانەی ساڵانی رابردوو، كە لەدوای هەوڵە شكستخواردووەكەی كودەتای ساڵی ٢٠١٦ لە توركیا، پەیوەندییەكانیان بەرەو لاوازی چوون.\nچاودێران پێیانوایە، هەر كات سەرۆكی ئەمریكا هەڵبژێردرێتەوە، كۆتایی بەسیاسەتی ئەردۆغان ناهێنێت، بەڵكو هەوڵدەدات پەیوەندی نوێ و پتەوتر لەگەڵ هاوپەیمانە ستراتیژییەكەی هاوپەیمانانی ناتۆ دروست بكات.\nگونول تۆل شارەزا لە پەیمانگای میدڵ ئیست لەراپۆرتێكدا ئاماژەی بەوە كردووە، ئەردۆغان لەدوای دووركەوتنەوەی دۆناڵ ترەمپ نیگەرانی پۆستەكەیەتی.\nلەلایەكی دیكەوە، سام هیلەر شارەزا لە كاروباری توركیا دەڵێت: لەو باوەڕەدا نیم ئیدارەی جۆ بایدن هاوشێوەی ئیدارەی دۆناڵد ترەمپ كارئاسانی بۆ توركیا بكات لەكاروباری سوریا و بابەتەكانی دیكە.\nلەو باوەڕەدا نیم ئیدارەی جۆ بایدن هاوشێوەی ئیدارەی دۆناڵد ترەمپ كارئاسانی بۆ توركیا بكات\nتا ئێستا توركیا پیرۆزبایی خۆی ئاراستەی جۆ بایدن نەكردووە، حیزبی داد و گەشەپێدانی فەرمانڕەوای توركیاش دەڵێن: ئەنقەرە كاتێك پیرۆزبایی دەكات، كە ئەنجامە فەرمییەكان بڵاودەكرێنەوە.\nئاسلی ئیدینتاسبس لە ناوەندی توێژینەوەی سەر بەئەنجوومەنی پەیوەندییە نێوەدەوڵەتییەكانی ئەوروپا رایگەیاند، لەماوەی سەرۆكایەتی بایدن پەیوەندییەكانی نێوان واشنتۆن و ئەنقەرە بە دڵەڕاوكێ و چاودێرییەوە دەستپێدەكەن.\nدەسەڵاتدارانی توركیا باس لەوەش دەكەن، لە مانگی ئابی رابردوو كاتێك چاوپێكەوتن لەگەڵ بایدن كراوە، سەرۆكی توركیای بەستەمكار پێناسەكردووە و جەختی لەوە كردووە، پێویستە لەگەڵ ركابەرەكانیدا رووبەڕووی ئەردۆغان ببنەوە و بیبەزێنن، لایخۆیەوە ئەنقەرە هەڵوێستی بایدنی بە نەزان و نەفرەتلێكراو لەقەڵەمدا.\nلەلایەكی دیكەوە، بەرپرسانی توركیا جەختیان لەوە كردەوە، ئیدارەی ئەمریكا هەر جۆرە سیاسەت و پەیڕەوێكی هەبێت ئەوان هەر مامەڵەی لەگەڵدا دەكەن، لایخۆیەوە مەولود چاوشئۆغڵۆ وەزیری دەرەوەی توركیا رایگەیاند، پەیوەندییەكانمان لە سەروو هەموو سیاسە حزبییەكانەوەیە.\nلەماوەی سەرۆكایەتی ترەمپ، پەیوەندییەكانی نێوان ئەمریكا و توركیا بەدەست ویستەكانی ئەنقەرە بۆ بەدەستهێنانی نەوت و گازی رۆژهەڵاتی ناوەڕاست لەبەشە ئاوی یۆنان و قوبرس ناڵاندوویەتی، لە مانگی ئەیلولی رابردووشدا، كاتێك مایك پۆمپیۆ وەزیری دەرەوەی ئەمریكا سەردانی ئەسینای كرد، پاڵپشتی واشنتۆنی پێراگەیاندن، ئەمەش توركیای نیگەران كرد.\nچاودێران دەشڵێن: ئەنقەرە ترسی لەوە هەیە بایدن پەیوەندی پتەوتر لەگەڵ یۆنان دروست بكات و سیاسەتێكی توندتر بەرانبەر توركیا بەكاربهێنێت، هەروەها پێدەچێت بایدن جوڵە دەرەكییەكانی توركیا كەم بكاتەوە بەتایبەت لە لیبیا و هەرێمی قەرەباغ.\nئەنقەرە ترسی لەوە هەیە بایدن پەیوەندی پتەوتر لەگەڵ یۆنان دروست بكات\nپێشتریش توركیا لەدوای كڕینی موشەكی ئێس-٤٠٠ی روسی لەلایەن ئەمریكاوە هەڕەشەی لێكرا، چاودێران دەڵێن: هەڵوێستی بایدن لەم ڕووەوە لە جاران زیاتر یەكلاكەرەوە دەبێت.\nتوركیا و ئەمریكای هاوپەیمان لە ناتۆ، لەسەر زۆر دۆسیە ناكۆكن لەوانەش بابەتی سوریا و كڕینی سیستمی بەرگری روسی لەلایەن توركیاوە، هەر ئەوەش بووەهۆی ئەوەی واشنتۆن توركیا لە بەشداریكردن لە بەرهەمهێنانی فڕۆكەی سەربازی ئێف-٣٥ بێبەش بكات.\nلەماوەی رابردوودا، چاوشئۆغڵۆ رایگەیاند، كڕینی سیستمی بەرگری ئێس-٤٠٠ی روسی، توركیا لە بەرنامەی فڕۆكەی ئێف-٣٥ دووردەخاتەوە و كاریگەری نەرێنی لەسەر ستراتیژی بەرگری هاوپەیمانانی ناتۆ دادەنێت.\nشارەزایەكی سیاسیش باس لەوە دەكات، ئیدارەی بایدن هەمان ترسی سەپاندنی سزا بۆ توركیا دروست دەكات كە رەنگە بەهۆی پێشێلكارییەكانەوە هاوپەیمانانی ناتۆ یەكێك لە هاوپەیمانە گرنگەكان لەدەست بدەن.\nTags: ئەمریكا توركيا\nكۆرۆنا كۆمپانیای سامسۆنگ تووشی زیان دەكات\nئەمریكا لەسەر تەقینەوەكەی شاری ئەلباب هاتە دەنگ\nداود ئۆغلۆ: بومەلەرزەیەكی ناوخۆیی بەڕێوەیە\nتره‌مپ بۆ بایدن: پێمناگه‌یته‌وه\nئەمریكا هۆشداری توند دەداتە بەرهەم ساڵح


زیاتر له 500 هه‌زار كه‌س به‌هۆی ئاگره‌كانی سـتانی كالیفۆرنیا ئاواره‌بوون\nتیمه‌كانی ئاگركوژێنه‌وه له‌سه‌رانسه‌ری ڕۆژئاوای ئه‌مریكا بۆ چوارهه‌م ڕۆژ له‌سه‌ر یه‌ك له كۆشـشدان له‌پـێناو دامركاندنه‌وه‌ی ئاگری به‌رفراوانی ده‌شت و كێوه‌كانی باشوری سـتانی كالیفۆرنیا، ئه‌و ئاگره‌ی كه تاكو ئێسـتا زیاتر له 1500 ماڵ و باڵه‌خانه‌ی سـووتاندووه و بووه‌ته مایه‌ی ئاواره‌بوونی پـتر له نیو ملیۆن كه‌س.\nهه‌روه‌ها ئاگره‌كه كه به‌هۆی ڕه‌شـه‌بای وشك و گه‌رمه‌وه بڵاوبۆته‌وه، نزیكه‌ی 120 هه‌زار هێـكتار ڕووبه‌ری خاكی له لۆس ئه‌نجلسه‌وه له باكور هه‌تا سانتیاگۆ و سـنووره‌كانی ئه‌مریكا له‌گه‌ڵ مه‌كسیك له باشور سووتاندووه.\nله‌و باره‌یه‌وه شه‌هرداری سـتانی كالیفۆرنیا ئارنۆڵد شوارزنێـگه‌ر ده‌ڵێت هێشـتا به لایه‌نی كه‌م 68 هه‌زار ماڵ له مه‌ترسی سوتاندندان، وه زیاتر له 6 هه‌زار كارمه‌ندی ئاگركوژێنه‌وه له هێـڵه‌كانی پـێشـه‌وه‌ی به گژداچوونه‌وه‌ی ئاگره‌كه‌دان. كاربه‌ده‌سـتانی خۆجێی ده‌ڵێن كه‌ل و په‌ل و تواناكانیان به كوژاندنه‌وه‌ی ئاگره‌كان ماندوو بووه.\nبه‌پـێی شـاره‌زایانی كه‌ش و هه‌وا پـێشـبینی ده‌كرێت ئه‌و ڕه‌شه‌بایه‌ی كه به سانتا ئانا ناسراوه و خێرایـیه‌كه‌ی نزیكه‌ی 100 كیلۆمه‌تره له كاژێرێـكدا چوارشه‌ممه هێور بـبێته‌وه. ده‌سه‌ڵاتدران هیوادارن نزم بوونه‌وه‌ی پله‌ی گه‌رما و به‌رزبوونه‌وه‌ی ڕاده‌ی شێ یارمه‌تی بدات له دامركاندنه‌وه‌ی ئاگره‌كان.


ڕۆحانی: پەیوەندییەکانی دوو نەتەوەی ئێران و عێراق پتەوە - SAHAR KURDISH (Sorani)\nMar 14, 2019 09:05 Asia/Tehran\nسەرۆک کۆماری ئێرانی ئیسلامی وتی: ھیچ وڵاتێک ناتوانێ مەودا بخاتە نێوان دوو نەتەوەی ئێران و عێراقەوە.\nحەسەن ڕۆحانی سەرۆک کۆماری ئێرانی ئیسلامی لە کۆتایی گەشتە سێ ڕۆژەکەی بۆ عێراق شەوی پێنج شەممە لە کاتی گەییشتنی بە تاران، ئەو گەشتەی بە خاڵێکی وەرچەرخان زانی و ھیوای خواست: گەشتەکەی بەستێن خۆشکەری گەشەی پەیوەندییەکان و بە قازانجی ھەردووک نەتەوەکەو ناوچەکەش بێت.\nحەسەن ڕۆحانی سەرۆک کۆماری ئێرانی ئیسلامی وتیشی: لە دانوستانە دوو قۆڵییەکاندا پێ لە سەر ئەوە داگیرا کە پەیوەندییە گەرم و گوڕەکانی ئێران و عێراق بە جۆرێک دابڕێژرێت کە ئەم پەیوەندییانە لە قۆناغی دواتردا بە پەیوەست بوونی وڵاتانی دیکەش ببێتە پەیوەندییەکی سێ قۆڵی.\nڕۆحانی جەختی کرد: لە بواری پرسی ئاسایشتی و ناوچەییش دا لێکگەیینی باش ھەبوو، بەتایبەت کە بەیاننامەیەکی ھاوبەشی گرینگ لە لایەن ھەردووک وڵاتی ئێران و عێراقەوە دەرکراو بەڵگەنامەی گرینگی زۆر واژۆ کرا.\nحەسەن ڕۆحانی سەرۆک کۆماری ئێرانی ئیسلامی وتیشی: لە دیدار لەگەڵ بەرپرسانی عێراقی بابەتگەلێکی گرینگی وەک پرسی سنووری ھاتە ئاراوەو ھەردووک لا لە سەر پەیمانی ١٩٧٥ و ڕێککەوتنی خاوێن کردنەوەی چۆمی ئەڵوەن پێمان داگرت کە دیارە ئەمەش بۆ خەڵکانی پارێزگای خوزستان و باشووری ڕۆژئاوای ئێران گرینگایەتییەکی تایبەتیی ھەیە.\nڕۆحانی بە دەربڕینی ئەمەی کە لە دانوستان لەگەڵ بەرپرسانی عێراقی لە سەر ئەوە ڕێککەوتن کرا کە بۆ پەرە پێ دانی گەشتیاری دەرکردنی ڤیزە بۆ گەشتیاران دەکرێتە بەلاش، وتی: عێراق لە ساڵێکدا سێ ملوێن گەشتکار ڕەوانەی ئێران دەکات و ئێرانیش لە ساڵێکدا پتر لە دوو ملوێن دەنێرێ بۆ عێراق، کەوا بوو پرسی گەشتکاری لە ڕووی ڕۆشنبیری، ئابووری و سیاسییەوە بۆ ھەردووک وڵات گرینگایەتییەکی تایبەتیی ھەیە.\nحەسەن ڕۆحانی سەرۆک کۆماری ئێرانی ئیسلامی، عێراقی وەک یەکەم مەبەستی کاڵاو شت و مەکی ناردەی ئێران زانی و وتیشی: ھەر لەم ئاراستەیەدا بۆ ئاسانکاری لە چالاکییەکانی بازرگانانی دوو وڵات لە سەر ئەوە ڕێککەوتن کرا کە لە ڕەوتی دەرکردنی ڤیزە لە چاو ڕابردوو ئاسانکاریی زیاتر بکرێت، چونکو ڕۆڵی ھەڵسوڕاوانی ئابووری و بەرھەمھێنەرانی ئێرانی لە عێراق بۆ چەسپێندرانی پەیوەندییە بازرگانییەکان گەلێک گرینگە.\nئیران و ئێراق لە سەرووبەندی وەرزێکی نوێی هاوکاری دا\nڕۆحانی: ئێران ئامادەی پەرە پێ دانی ھاوکارییە لەگەڵ عێراق دا\nڕۆحانی : ئێران وعێراق دەوری گرینگیان لە پەرەی ئاشتی وپاوەجیی ناوچە دا هەیە


ڕووناک مەجید پرۆژەکانی خۆی و لیستەکەی بۆ ناوچە دابڕێندراوەکان دەخاتەڕوو - RojNews\nڕووناک مەجید، کاندیدی لیستی ١٢٠(نەوەی نوێ) لە پارێزگای سەلاحەدین، پرۆژەی خۆی لیستەکەی بۆ پارێزگاکە دەخاتەڕوو.\nکاندیدێکی نەوەی نوێ پرۆژەکانی لە پرۆژەکانیدا هەوڵدەدات بۆ پێکەوە ژیانی پێکهاتە جیاوازەکان و بەدەستهێنانی مافی ژن و نەهێشتنی فرەژنی و باشکردنی خزمەتگوزارییەکانی ناوچە دەبڕێنراوەکان.\nڕوناک مەجید، کاندیدی ژمارە ٢ لەسەر لیستی ١٢٠ی نەوەی نوێ، کە پێکهاتووە لە (تەڤگەری ئازادیی کۆمەڵگەی کوردستان، بەرەی دیموکراسیی گەل و جوڵانەوەی نەوەی نوێ)، کە تاکە لیستی کوردیی پارێزگای سەلاحيدینە، لەم چاوپێکەوتنەی ڕۆژنیوز-دا پرۆژەکانی بۆ ژن و پارێزگاکە دەخاتەڕوو.\n-پرۆژەی ئێوە بۆ خەڵکی ناوچەدابرێندراوەکانی پارێزگای سەلاحەدین چییە؟\n"دەبێت پێکەوەژیان لەنێوان پێکهاتە جیاوازەکان دروست بکەینەوە"\nڕوناک مەجید: لەو ناوچانەدا بەهۆی ئەوەی کە سێ پێکهاتەی کورد و عەرەب و تورکی بەهەردوو مەزهەبەکەیەوە تێدایە لە شیعە و سونە تا دێت کێشە و ململانێکان قوڵتر دەبێتەوە و زیاتر لە یەکتر دەترازێن، بەهۆی ئەو ململانێ سیاسیانەی کە حزبە سیاسییەکان لەو ناوچانەدا پەیڕەویان کردووە و بەهۆی دەستێوەردانی دەوڵەتە هەرێمەکان لە بارودۆخی عێراقدا، بۆیە ئێمە دەبێت کارێک بکەین، کە متمانە بۆ کەمە نەتەوەییەکانی ئەو ناوچانە بگەڕێنینەوە، هەروەها پێکەوەژیان لەنێوان پێکهاتە جیاوازەکان دروست بکەینەوە تا چیتر نێوانی عەرەب لە کورد و کورد لە عەرەب و تورکمان لە عەرەب و کورد و سونە و شیعە لە یەکتر ئاڵۆز نەبێت، بەڵکو ژیانی چەند ساڵەی پێکەوەژیانی کەمەنتەوەییەکان دەگەڕێنینەوە.\n-وەک کاندیدێکی ژن چ کارێک بۆ ژنانی سنوورەکە دەکەیت؟\n"هەوڵدەدەین هانی ژنان بدەن کە خۆیان ئازاد بکەن"\nڕوناک مەجید: سەلاحەدین ناوچەیەکە کە بەداخەوە ژنان تیایدا بەهۆی ململانێ سیاسیی و مەزهەبگەراییەکانەوە قوربانی یەکەمن و ستەملێکراون، ڕێگەیان پێنادرێت کە بێنە دەرەوە و داوای مافەکانی خۆیان بکەن، بۆیە ئێمە هەوڵدەدەین کە مافی ژنان بەدەستبهێنین و نەهێڵین بکوژانی ژن بەر لێبوردنی گشتی بکەون و ئازاد بکرێن، بەڵکو هەوڵی سزای هەتا هەتاییان بۆ دەدەین، هەروەها هەوڵدەدەین یاسای باری کەسێتی لە بەرژەوەندی ژنان هەموار بکەینەوە و بەشودانی منداڵان و فرەژنی نەهێڵین، هەروەها هەوڵدەدەین هانی ژنان بدەن کە خۆیان ئازاد بکەن و بێنە ناو سیاسەتەوە، بۆیە داوا لە ژنان دەکەم کە دەنگ بە کاندیدە ژنەکان بدەن تاوەکو پشت و پەنا بۆ خۆیان دروست بکەن.\n-لەڕووی خزمەتگوزارییەوە چ پرۆژەیەکتان هەیە؟\n"دەتوانین خورماتوو بکەینە سەرچاوەی داهاتی هەموو ناوچەکە"\nڕووناک مەجید: سەلاحەدین لەڕووی خزمەتگوزارییەوە زۆر وێرانە، هەرچەندە لە ڕووی کشتوکاڵی و بازرگانییەوە دەتواندرێت سودێکی زۆری هەبێت بۆ ئابووریی لەبەرئەوەی کە باشوری کوردستان دەبەستێتەوە بە عێراقەوە، بەڵام بەداخەوە کە لە ماوەکانی ڕابردوو ئابووریی ئەو ناوچەیە تەنها بۆ گیرفانی چەند کەسێک دەچوو، بۆیە لە ڕووی ئابوورییەوە دەتوانین خورماتوو بکەینە سەرچاوەی داهاتی هەموو ناوچەکە چی لە ڕووی کشتوکاڵ و داهاتی ژێر زەوی وەک قیر و گەچ و نەوت، بۆیە دەبێت ئەو ناوچەیە بۆ خۆی بگەڕێتەوە و بۆ خزمەتگوزارییەکانی خۆی خەرج بکرێت، نەک کۆمەڵێک کەس خۆی پێدەوڵەمەند بکات و خەڵکەکەی بە شێوەیەکەی زۆر هەژارانە بژین، بۆیە پرۆژەمان ئەوە دەبێت کە داهاتی ناوچەکە بۆ خۆی بێت و بۆ پرۆژە خزمەتگوزارییەکانی بۆ خەرج بکرێت.\n-پێشوازیی هاوڵاتیانی ناوچەی سەلاحەدین لە ئێوە وەک کاندیدێکی ژن چۆنە؟\nڕوناک: پییان سەیرە، کە ژنێک لەو ناوچەیەدا و کورد بێت و کاندید بێت، بۆیە پێشوازی باشم لێکرا و هەمووان پێیان دەوتم دەنگمان بۆ تۆیە، دێن و سەردانی بارەگاکەمان دەکەن و پرۆژەکانی خۆمانیان بۆ باسدەکەین.


بازرگانێکی گەورە وبەناوبانگی شاری موسڵ بووە،زۆر لە خەڵک دەڵێت حەمە قەدۆ لە بنەچەدا کوردی شاری موسڵ بووە هەندێکیش پێیان وایە خەڵکی شاری سلێمانیی بوون و دواتر باوباپیریان کۆچیان کردووە بۆ شاری موسڵ و لەوێ نیشتەجێ بوون.\nمن تەواو هاوڕای ئەوبۆچوونەم کە لەبنەچەدا خەڵکی شاری سلێمانیی بوون، ئەویش بەپێی گۆڕانی ناوەکەیان خەڵکی گومانی دروستکردوە،خەڵکی سلێمانی نەبووبن یان کورد نەبوو بن. حەمەقەدۆ لە هەموو شار و شارۆچکەکانی کوردستاندا ڕایەڵەی بازرگانیی هەبووە، هەتا وڵاتانی ئەوروپا و هیندش.\n( حەمە قەدۆ) ناوی(محەمەد عەبدولقادر)ە، (محەمەد) بووە بە (حەمە) و (عەبدولقادر)یش بووە بە (قادر-قالە-قەدۆ) تا ئێستاش لە هەندێك شوێنی کوردستان وشەی قادر کورت دەکەنەوە بۆ (قەدۆ)،یان لەزۆبەی شوێنی کوردستاندا قادر دەکراوە بە قادرۆک.\nبە نموونە لەلای شەبەکەکان بەقادر دەوترێت قەدۆ.\nبەڵام لەوانەیە ئەم پرسیارە بێتە ئاراوە کە چۆن قادر بووە بە قەدۆ لەگەڵ ئەوەی خەڵکی سلێمانیی و دەرووبەری قەت ناوی (قادر) ناکەن بە (قەدۆ) دروست وایە،\nبەڵام کەسوکار و لە باوک وباپیرییان لەکۆنەوە لە سلێمانییەوە کۆچیان کردوە بۆ شاری موسڵ ولەوێ بەتەواوەتی نیشتەجێ بوون.\nعەرەبەکان، بۆ ئەوەی نەڵێن کوردە، دەڵێن ناوی(عەبدوڵلا چەلەبی کوڕی محمد کوڕی عەبدولقادرە)!\nلە ڕاستییدا (عەبدوڵڵا) کوڕی (حەمە قەدۆ)یە و ئەو کوڕە و کوڕێکی دیکەشی هەبووە بە ناوی (سولەیمان)ەوەیە.\nوشەی (قەدۆ) نازناوی هەموو بنەماڵەییەکەیەتی.\n(محمد قەدۆ) جێدەستی دیارە لەبیناکردن و ئاواکردندا، مزگەوتێکی لە ساڵی ١٨٨٠م لە گەڕەکی مەیدانی شاری موسڵ درووست کردووە. بەداخەوە داعش ٦/٣/٢٠١٥ مزگەوتەکەی تەقاندەوە و خاپووری کرد. هەروەها خانێکیشی لە موسڵ درووست کردووە کە هەر بە (خانی حەمە قەدۆ) ناسراوە.\nقادر (قەدۆ) ی باوکی حاجی محەمەد، ساڵی ١٨٧٠م ژیانی بەجێهێشتووە.\nحەمەی کوڕیشی ساڵی ١٩٢٠ کۆچی دوایی کردووە.\nبۆ ئەوەی بەڵگەی تەواو دروستمان دەستکەوێ و توخنی قسەی واتە وات و گێڕانەوە وچیرۆک نەکەوین.\nنەکەوینە هەڵەی مێژووییەوە،نابێ دوای نوسراوی نوسەرە عەرەبەکان بکەوین و مێژوویی خۆمان پەراوێز بخەین.\nدکتۆر توانا کوڕی هونەرمەندی گەورە قادری حسێن،کەخەڵکی شاری سلێمانییە.\nکەخزمی بنەماڵەی حەمە قەدۆیە،لەلێدوانێکدا باس لە گێڕانەوەی ئەو ڕایەڵی دۆست و خزمایەتیەی خۆیان دەکەن ،دەرحەق بنەماڵەی حەمە قەدۆی موسڵ.\nقه‌دۆ کورده کچی خالۆزای باپیرمی (له‌دایکمه‌وه)وه هێناوه ناوی زه‌کیه‌خان خوشکی قائد فه‌یلقی دوو (سالح زه‌کی به‌گ ی توفیق ئاغا)\nکه کوری خاڵی باپیرمه( شیخ محمد امین عه‌بدولای سابوونکه‌رانی ) ماڵیان له‌و کۆلانەی سه‌روو مزگه‌ووتی سه‌ید حه‌سه‌ن به‌رامبه‌ر حه‌مامی موفتی بوو،خێزانی حه‌مه قه‌دۆ زه‌کیه‌خان تا سالی حەفتاکانیش له به‌غداد ژیاوه له گه‌ره‌کی ئەعزمیه شەش خانوو له‌ناو شورایه‌ک دروستکرابوون.\nسه‌دام زۆربەی له‌ناوبردن له‌سه‌ر ئینقلابی سه‌دام به‌سه‌ر ئەحمەد حه‌سه‌ن بەکر سالی ۱۹۷٨ز،لەبەرئەوەی وه‌زیری پەروەردە که سه‌دام لەسێدارەیدا.\nناوی محمد محجوب کچیحه‌مه قه‌دۆی هێنابووکە ناوی ( زه‌کیه‌خان)بوو.\nئیستا زوربه‌یان له ئەمریکا نیشته‌جێن ولەوێ دەژین.\nله ناو شورای ماڵەکه‌یان ته‌نانه‌ت مانگای هولندی تیدا بوو به‌یانیان شیری ئه‌دانێ.\nدایکم سالی ۱۹۷۸ له‌گه‌ل پوورم چوون بۆلایان،بەڵام ئەوان هه‌موویان ده‌ست به‌سه‌ر بوون له ماله‌وه.\nسالی ۱۹۷۳ بوو، زه‌کیه خان هات بۆ سلێمانیی بۆ ماڵی باوکم وتی ده‌مانچه‌مان بۆ په‌یدابکه‌ن له ترسی( ئەبو ته‌به‌ره‌ی سه‌دام) که نه‌یارانی سه‌دامیان سه‌ر ئه‌بری.\nحه‌مه قه‌دۆ چه‌ندین باخی پرتقال ی هه‌یه له پاریزگای دیاله‌ش\nوە هەروەها دکتۆر توانا\nدەربارەی ئەو زاتە گێڕایەوە.\nئه‌و خیزانه له بنەچەدا خەڵکی له شاری ئورفه‌ی کوردوستانی باکوور بوون، ئیستا بەزۆر کراون بەعەرەب، به‌لام ئه‌وه راستیه که بنەچەیان عه‌ره‌ب نین،له ترسی عه‌ره‌بی شوڤینی موسل نه‌وه‌کانیان ناوێرن بڵێن باپیره‌گه‌وره‌مان کورد بووە.\nله‌به‌رئه‌وه‌ی بنه‌ماله‌یه‌کی زور ده‌وله‌مه‌ندبوون،که مزگه‌وت و خانیان هەبووە و کاسایەتیەکی ناوچەکە بوون و ناوییان بە دنیادا بڵاوبۆتەوە.\nئەوەش وێنەی فه‌ریق ( سالح زه‌کی به‌گی عسکری) قائد فه‌یلق له که‌رکووک سالی ٤۰کان و ۵۰کان زه‌مانی مه‌لیک، زه‌کیه خان ((( خالوزاو پورزای باپیرمه:باوکی دایکم زه‌کیه‌خان))) شووی کردووه به عبدالرزاق حەمه قدو موسل زه‌مانی ئەحمەد حەسەن بەکر له انقلابه‌که‌ی سه‌دام به‌سه‌ر به‌کردا ئه‌و مالی عبدالرزاق حەمە قەدۆی ده‌ستبه‌سه‌رکران.\nواته ( ((((حمو واتای محمد وه قدو واتای له عبدالقادر وه هاتووه)))))))\nئه‌وه‌ش وینه‌ی دیواری خان و مزگه‌ووتی حه‌مه قدوی موسل زه‌مانی عوسمانیه‌کان که ئینگلیز داگیری کرد موسل ۱۹۱۹، وه باسکردنی به‌عه‌ره‌بی میژووی بنه‌ماله‌ی حه‌مه قدو،\nحمو القدو : نسبه‌الی جدهم محمد بن عبدالقادر بن مصگفی القصاب باشی وهم من الاسر القدیمه والعریقه فیالموصل كانوا یتخژون التجاره حرفه لهم وسمی خان حمو القدو باسمهم ولقد قدمت هژهالعائله من مدینه اورفه ,وعرف من هژه العائله ادریس حمو القدو المحامی المعروف والژی شغل عده مناصب فی اداره مدینه الموصل, وعرف من هژه العائله ایچا عبدالمجیدحمو القدو الژی كان تاجرا ورعا ونزاهته,ان اول سیاره وصلت الی الموصل كانت تعود الیهژه العائله وكانت تحمل الرقم 1 موصل ووصلت هژه السیاره الی الموصل عام 1919م,وكلمه حمو القدو هی اختصار حمو اللقب الژی اگلق علی الجد محمد والقدو اللقب الژی اگلق علی ابوه عبد القادر.\n252 جار بینراوه


کوردیپێدیا - زیاتر لە 50 گۆڕی بەکۆمەڵی ئێزدییەکان دۆزراونەتەوە\n📊 زیاتر لە 50 گۆڕی بەکۆمەڵی ئێزدییەکان دۆزراونەتەوە | 🏷 پۆل: ئامار و راپرسی | زمانی بابەت: 🏳 کوردیی ناوەڕاست | 👁🗨\nزیاتر لە 50 گۆڕی بەکۆمەڵی ئێزدییەکان دۆزراونەتەوە\nبەرپرسێکی کاروباری ئێزیدییەکان لە وەزارەتی ئەوقاف رایدەگەیەنێت، تائێستا زیاتر لە 50 گۆڕی بەکۆمەڵی ئێزدییەکان دۆزراونەتەوە.\nخەیری بوزانی، بەڕێوەبەڕی گشتی کاروباری ئێزدییەکان لە وەزارەتی ئەوقاف و کاروباری ئاینی ئەمڕۆ دووشەممە 4ی کانونی یەکەمی 2017 بە دواڕۆژی راگەیاند، رۆژانە گۆڕی بە کۆمەڵی نوێ کە سەرجەمیان هاوڵاتی کوردی ئێزدین و ژن و پیاو و مناڵی تێداییە، لەلایەن تیمەکانی تایبەت بە پشکنینی چارەنوسی ئێزدییەکان لە ناوچە ئێزدی نشینەکان دەدۆزرێنەوە، زۆربەشیان خەڵکی ناوەندی شنگالن.\nبوزانی، وتیشی ئەو گۆڕە بەکۆمەڵانەی لە دوای ئازادکردنی ناوچە ئێزدینشینەکان لە دەستی داعش دۆزراونەتەوە زیاترە لە 50 گۆڕ، رۆژانەش پشکنینی زیاتر و وردتر دەکرێت بۆ ناسینەوەی تەرمەکان و سەرجەمیشیان لەلایەن داعشەوە شەهیدکراون.\nلەبارەی تێکدانی شوێنی ئاینییەکان بەڕێوەبەرەکەی کاروباری ئێزدییەکان ئەوەی خستەڕوو، هەرچەندە تاکو ئێستا سەرجەم شوێنەکان پشکنینیان بۆ نەکراوە، بەڵام ئەوەی دیارە بەپێی دواین ئامار و زانیاری زیاتر لە 70 مەزارگەی تایبەت بە ئاینی ئیزدییەکان لەلایەن داعشەوە تەقێندراونەتەوە.\nلە 3ی ئابی 2014 داعش هێرشی کردەسەر شنگال و دەوروبەری و بەبێ شەڕ دەستی بەسەرداگرت و بەهۆیەوە زیاتر لە 100 هەزار هاوڵاتی ناوچەکە ئاوارەبوون و بە دەیان هەزاریش کوژران و ئاوارەبوون.\n➕ ئەم بابەتە لەلایەن: (مانو بەرزنجی)ەوە لە: Dec 5 2017 9:28AM تۆمارکراوە


کشانەوە لە بەرجام یەکێکە لە بژاردەکانی ئێران - Mehr News Agency\n8 reşemiyê 2019 - 21:20\nNews Code 24875\nبە ڕاپۆرتی ئاژانسی مێهر لە ڕاشا تودەی، محەمەد جەواد زەریف، وەزیری دەرەوەی ئێران وتی: سیستمی بازەرگانی ئەورووپا تایبەت بە ئێران نیشانی دا کە ئەورووپا دەیەوێت گەماڕۆکانی ئەمریکا لە دژی ئێران دەور بداتەوە. ئەم سیستمە لە حاڵی پەرەسەندنە و بڕیار وایە وڵاتانی نائەورووپایش تەڤڵی بن.\nئەو وتیشی: ئەورووپا دەبێت پێبەند بێت بە بەڵێنەکانی، ئەگەر بەڵێنەکانی ئەرووپا مەرجدار بکرێت، ئێران دەتوانێت لە بەرجام بکشێتەوە. ئێران بە پێی ۱۳ ڕاپۆرتی ئاژانسی ناڤۆکی ئێران پێبەند بووە بە بەرجام، کەواتە باشتر وایە ئەورووپا لە دوای مەرج دانان نەبێت و بەڵێنەکانی خۆی جێبەجێ بکات، بە تایبەت لە کڕینی نەوتی ئێران و گەڕانەوەی پارەکەی.\nوەزیری دەرەوەی ئێران وتی: سەبارەت بە تەڤڵ بوونی ئێران بە سیتسمی ماڵی (FATF) و کۆنوانسیۆنی دژایەتی دابین کردنی پارە بۆ تیرۆریستەکان، بۆ ئێمە تەنیا لێدوانی ئەنجومەنی ئاسایش و گرنگی بە لێدوانی ڕژیمی زایۆنی نادەین کە ئەم ڕژیمە پیسە پشتیوانی تیرۆریستەکانە چ لە ئاستی ناوچەکە، چ جیهان.\nئەو ئاماژەی دا کە کۆبوونەوەی داهاتووی سووچی سەبارەت بە کشانەوەی ئەمریکا لە سووریا و قەیرانی ئەدلەب و هێرشەکانی ئیسڕائیل بۆ سەر سووریا دەبێت و وتی:ٚ ئێمە لامان وایە کە تەنیا ڕێگەچارەی قەیرانی سووریا دانوستانە و هێرشی سەربازی چارەسەر نییە. ئێران و ڕووسیا سەبارەت بە سووریا ناکۆک نین و ئەگەر ئەنقەرەش داوا بکات ئێران لە نێوان تورکیا و سووریا نێوەندگیری دەکات.\nزەریف زیادی کرد: کشانەوەی ئەمریکا یارمەتی سەقاگیری سووریا دەدات و دەبێت سوپای سووریاش لە سنوورەکانی تورکیا جێگیر بێت دووبارە ڕێککەوتنی ئەدەنە بووژێتەوە کە ئەمنیەتی هەر دوو لا دابین دەکات.


سلێمانی؛ سبەنێی دوو گەڕەك بێ كارەبا دەبن - تۆڕی میدیایی خەڵک\nئاگاداری گەڕەكی شارەوانی و بەشێك لەگەڕەكی قالاوا دەكرێتەوە ، كە سبەینێ بەهۆی بەستنی پێوەری زیرەكەوە بێ كارەبا دەبن.\nلیژنەی سەرپەرشتیاری پڕۆژەی تۆڕی زیرەكی كارەبا لە سلێمانی لە ڕاگەیەنراوێكدا ئاماژەی بەوەكردووە، دانیشتوانی شارەوانی و بەشێك لە گەڕەكی قالاوا ئاگادار دەكەنەوە، كە دەكەونە سەر فیدەری (۱۷۸) سبەینێ یەكشە‌ممە (31/1/2021) پێوەری زیرەكیان بۆ دەبەسرێت.\nدەشڵێت،”لە كاتژمێر (8ی بەیانی بۆ 3ی پاش نیوەڕۆ) كارەبای نیشتمانی و مۆلیدەیان نابێت ، واتە مۆلیدەی ئەهلی سەر ئەو فیدەرە نابێت كاربكەن، ئەوەش لەپێناو سەلامەتی گیانی تیمەكانی كارەبا و هاووڵاتیان خۆیان”.\nچەند گیا و بەهاراتێک کە لە تەپڵی سەر بۆ بنی پێی جەستەت چارەسەر دەکات\nگۆڕان،پێویستە هەموو 30 ڕۆژ جارێك مووچە بدرێت\nكارەبای سلێمانی؛ سبەینێ لەسەر دوو فیدەر پێوەری زیرەك دەبەسترێت\nخەڵك - لیژنەی سەرپەرشتیاری پڕۆژەی تۆڕی زیرەكی كارەبا لە سلێمانی ئاگاداری دانیشتوانی سنوری تاسڵوجە دەكات ، كە سبەی سێشەممە بەهۆی بەستنی پێوەری…\nخەڵك - لیژنەی سەرپەرشتیاری پڕۆژەی تۆڕی زیرەكی كارەبا لە سلێمانی ئاگاداری دانیشتوانی گەڕەكی قڕگە دەكات ، كە سبەی سێشەممە بەهۆی بەستنی پێوەری زیرەكەوە…\nكارەبای سلێمانی؛ پێوەری زیرەك لە تاسڵوجە دەبەسترێت\nخەڵك - لیژنەی سەرپەرشتیاری پڕۆژەی تۆڕی زیرەكی كارەبا لە سلێمانی ئاگاداری دانیشتوانی سنوری تاسڵوجە دەكات ، كە سبەی دووشەممە بەهۆی بەستنی پێوەری…\n26 نیسان 2021 7.30 pm\nخەڵك – لیژنەی سەرپەرشتیاری پڕۆژەی تۆڕی زیرەكی كارەبا لە سلێمانی ئاگاداری دانیشتوانی گەڕەكی قڕگە دەكات ، كە…\n14 ئازار 2021 4.07 pm\nخەڵك- لیژنەی سەرپەرشتیاری پڕۆژەی تۆڕی زیرەكی كارەبا لە سلێمانی ئاشكرای دەكات، بەهۆی كاركردنیان لەسەر سێ فیدەر…


قەدەغە كردنی ئۆتۆمبێلی لێدراو كاردانەوەی لێدەكەوێتەوە | دەزگاى زارى کرمانجى\nقەدەغە كردنی ئۆتۆمبێلی لێدراو كاردانەوەی لێدەكەوێتەوە\nمحەمەد باڵەك - ســۆران: دوای ئەوەی حكومەتی هەرێمی كوردستان بڕیاری قەدەغردن و هاوردەكردنی ئۆتۆمبێلی بڕاوەو لێدرایدا، بازاری ئۆتۆمبێل كەمێك جولەی تێكەوتووە و كاریگەری كردۆتە سەر نرخی ئۆتۆمبێلەكان، ئەمەش لە نێو كڕیار و فرۆشیارانی ئۆتۆمبێل كاردانەوەی لێكەوتۆتەوەو هەندێكییان بەم بڕیارە نیگەرانن و هەندێكیشیان بە كارێكی چاكی دەزانن، زاری كرمانجی لە بەدوواداچوونێكیدا چەند كڕیارو فرۆشیارێك دەهێنێتە دووان و سوود و زیانی ئەو جۆرە ئۆتۆمبێلانە دەخاتەڕوو.\nلە بەشێك لە شار و شارۆچكەكانی كوردستان، بازرگانەكان ئۆتۆمبێلی دەستی دوو هاوردەی كوردستان كردووە و لە نێویدا بە گشتی ئۆتۆمبێلەكان تووشی رووداو هاتوون و مەرجی سەلامەتی و توند و تۆلیان تێدا نییە.\nبەپێی نووسراوی كە لە 2-5-2019 بڵاوكراوەتەوە و واژووی كەریم سنجاری لە وەزیری ناوخۆی لەسەرە هاتووە . لە بەر بەرژەوەندی گشتی و بەمەبەستی پاراستنی گیان و سامانی هاووڵاتیان .قەدەغەكردنی هاوردەكردنی ئەو ئۆتۆمبێلانەی ( لێدراو ، چاككراو و ژێرئاوكەوتوو ) كە هاوردەدەكرێن بۆ ناوەی هەرێم لە رێگای دەروازە نێودەوڵەتییەكان و بازگەكانی نێوان پارێزگاكانی عێراق و هەرێمی كوردستان .\nنەبی محەمەد هاووڵاتیكی دانیشتووی شاردێی خەلیفانەو بۆ كڕینی ئۆتۆمبێلێك هاتبوە یەكێك لە پێشنگاكانی فرۆشتنی ئۆتۆمبێل لەسۆران بە زاری كرمانجی گووت " حكومەت ئەو بڕیارەی درا گوایە لەبەرژەوەندی خەڵك بووە، بەڵام بەپێچەوانەوە ئەو بڕیارە بووەتە هۆی گران بوونی نرخی ئۆتۆمبێل و ئێستا ئەو ئۆتۆمبێلەی بە 10500 دەهەزار و پێنج سەد دۆلار بوو، نرخی بۆتە 20000 بیست هەزار دۆلار، هیچ جۆرە چاودێریەكیش لە نێو پێشانگاكان و شوێنی كڕین و فرۆشتنی ئۆتۆمبێل بوونی نییە و خەلك بە ئازادی و بەو نرخەی دەیەوێت دەی فرۆشێت . هیوادارین ئەم بڕیارە پێداچونەوەی بۆ بكرێت و هێنانەكانی مەرجی بۆ دابنرێ وەك ساڵی دەرچوون و پارچەی لێدراو نەك هەموو ئۆتۆمبێلەكان بەگششتی قەدەغەبكرێن.\nهیوا عوسمان بەهەمان شێوە لە پێشانگیەك سەرقاڵی مامەڵەی كرینی ئۆتۆمبێل بوو، بۆزاری كرمانجی گووتی" بەر لەوەی ئەو بڕیارە بدرێت ئۆتۆمبێلەكم فرۆشت، ئێستا هەمان ئەو ئۆتۆمبێلەی پێشووم 20 وەرەقە گرانترە، ئەمەش بەهۆی نەهاتنی ئۆتۆمبێلی لێدراوانەیە، ئەو ئۆتۆمبێلانەی هاوردە دەكرێن و لێدراون ئەوەی ئەیكڕێت توندو تۆڵی دەكاتەوە، بەڵام ئێستا ئەم ئۆتۆمبێلانە داخڵ نابن و ئەو ئۆتۆمبێلانەشی هەیە نرخەكەیان گران بووە، ئەمەش قازانجی بۆ هەندێك كەسی كەم و زیانی بۆ زۆرینەی خەڵكی هەیە، لەبەر ئەوەی ئەو ئۆتۆمبێلە لێدراوانە نرخەكانیان هەرزانتر بوو خەڵكی ئەیكڕی و خواستی زۆری لەسەر بوو، هیوادارین رێگا بدرێن ئەو ئۆتۆمبێلانە هاوردەبكرێنەوە".\nووشیار قادر فرۆشیارێكی ئۆتۆمبێلە و ئەو بڕیاری قەدەغكردنی ئۆتۆمبیلی لێدراو بە باش دەزانێ، لەو بارەوە بۆ زاری كرمانجی گووتی" قەدەغەكردنی هێنانی ئەم ئۆتۆمبێلانە بڕیارێكی باش بوو، چونكە ئەم ئۆتۆمبێلانە هیچ مەرجێكی سەلامەتیان تێدانیە و بۆ لێخورین شیا و گونجاو نین، هەروەها ئیستۆپ و بزوێنەرەكەشیان بەهۆی بەركەوتنی زەبری كوشتندە تێكشكاوە، بۆیە پێویستە شۆفێران ئەوە بزانن ئۆتۆمبێلێكی باش بە نرخێكی گران بكڕن باشترە لەوەی ئۆتۆمبێلێكی تێك شكاو، تا بشتوانن خۆیان لە كرینی ئەو ئۆتۆمبێلانە بەدور بگرن بۆ سەلامەتی خۆیان باشترە".\nهاوكات، گەیلان عەبدوڵا فرۆشیارێكی دیكەی ئۆتۆمبیلە و لەپێشنگایەكی فرۆشتنی ئۆتۆمبێل كاری كرین و فرۆشتن دەكات بە زاری كرمانجی راگەیاند" ئەو ئۆتۆمبێلانەی هاوردە دەكران، لەوێ تەواو لەوە دڵنیا بوون لەوەی كە ئەو ئۆتۆمبێلە جارێكی تر كەڵكی لێخوڕینییان نییە، بۆیە دەیان ناردە ئێرە، بازرگانەكانی ئێمەش بەبێ گوێدانە بەرژەوەندی گشتی، لەوێ كامە ئۆتۆمبێل تەواو تێكشكاوە ئەیان كڕی و لەشارەكان ساغیان دەكردەوە .\nزیاتر گووتی " %90 ئەو ئۆتۆمبێلانەی هاوردە ئەكران لەووڵاتەكانی ئیمارات و دووبەی هاوردەدەكران و بەشی هەرەزۆری ئۆتۆمبێلەكانیش ئەی بی ئیس و بزوێنەرو هەیكلی ئۆتۆمبێلەكە بەگشتی پەكی كەوتبوو، ئۆتۆمبێل هاتۆتە لای ئێمە دەبۆی ئیستۆپی دواوەی هەر لەسەر نەبووە، و ئەتوانم بڵێم سەرجەم ئەو ئۆتۆمبێلانە لە هیچ پشكنینك دەرنە چوون، بۆیە دەستخۆشی لەحكومەتی هەرێم دەكەم بۆ ئەو بڕیارە، چونكە هەم رێژەی ئۆتۆمبێل زۆر زیاد ناكات هەمیش قوربانی كەم ئەبێتەوە و بڕیارەكە لە بەرژەوەندی گشتی سەلامەتی هاووڵاتییان بوو .\nلای خۆشیەوە تەها مەهدی سەرۆكی رێكخراوی رۆشنبیری هاتوچۆ بە زاری كرمانجی راگەیاند" وەزارەتی ناوخۆی حكومەتی هەرێمی كوردستان هاوردەكردنی ئۆتۆمبێلی لێدروا چاككرا و ژێرئاوكەوتووی قەدەغەكرد ئەمەش لەبەر بەرژەوەندی گشتی ئەم بریارەی دەركرد، لە هەموو جیهان دا كێشەی هاتوچۆ یەكێكە لە هەرەكارەگرنگەكانی حكومەت كە زۆرترین بوجەی بۆ دابین دەكات بۆ ئەوەی كە مترین قوربانی ڕوبدات، وە ژێرخانێكی تایبەت دروست بكات بە سێكتەری هاتووچۆ، وەلەهەمان كاتیشدا ئاسانكاری بۆ هاتوچۆی هاووڵاتیان دروست بكات كە كەمترین ئۆتۆمبێل بەكاربهێنریت لە بەرچەندخاڵێكی گرنگ كەمترین ڕوودای هاتوچۆ ڕوبدات كە بریتین لە،پاك ڕاگرتنی ژینگە، كەمكردنەوی لۆدو جەنجاڵی، لایەنی ئابوری هاووڵاتییان، گەڕانەوەی كاتی زیادە بۆ هاووڵاتییان، چەندین هۆكاری دیكە .\nگووتیشی " ئەمە جێگای دەست خۆشیە لە جەنابی وەزیر ئەم بریارەی دەركرد، ئێمە وەك رێكخراوەكانی كۆمەلگای مەدەنی و چالاك وانانی بواری هاتووچۆ دەمێكە هاوار مان دەكرد بابەس بێت هاوردە كردنی ئۆتۆمبێل بۆ هەرێمی كوردستان وە بەتایبەتیش ئەو جۆرە ئۆتۆمبێلانە لە كەنداوەوە هاوردە دەكرێن . كە هیج مەرجێكی سلامەتی و توندووتۆلی تێدانییە وە ئەم جۆرە ئۆتۆمبێلانە هۆكاری سەرەكی رووداوەكانی هاتووچۆی هەرێمی كوردستان . ئەو ئۆتۆمبێلانە لە ئەمریكاو ولاتە ئەوروپیەكان هاوردەی كەنداو دەكرێن و لەوێش هاوردەی هەرێمی كوردستان دەكرێن لە رێگای جەند بازرگانێكی دەست رۆیشتوو . بەشێكی زۆر ئەو ئۆتۆمبێلانە لە فەحسی هەزە دەرناجن وە براوەن و هیچ مەرجێكی توندو تۆلیان تێدانییە .


پەرلەمانتارێكی عیراقی بۆ (خەڵك): پێویستە حكومەت لە بەرزكردنەوەی بەهای دۆلار پاشگەز ببێتەوە – تۆڕی میدیایی خەڵک\n2021/01/14 - 5:45 PM\nئەندامێكی لیژنەی چاودێری كارنامەی حكومی لە پەرلەمانی عیراق، داهاتی بەرزكردنەوەی بەهای دۆلار ئاشكرا دەكات و دەڵێت” داهاتەكەی ئەوە نەبوو كە چاوەڕوان دەكرا”، بەپێویستیشی دەزانێت حكومەت لە بەرزكردنەوەی بەهای دۆلار پاشگەز ببێتەوە.\nحازم خالیدی،ئەندامی لیژنەی چاودێری كارنامەی حكومی لە پەرلەمانی عیراق، بە (خەڵك)ی ڕاگەیاند:”بەپێی دوایین ئەبدەیت، دەبوو داهاتی بەرزكردنەوەی بەهای دۆلار لەبەرانبەر دیناری عیراقی، داهاتێكی گەورە بۆ دەوڵەت دەستەبەر بكات، بەڵام لە واقعیدا ئەو داهاتە هێندە نەبوو كە چاوەڕوان دەكرا و تەنیا 12 ترلیۆن دینار بوو، ئەم بڕەش پێویست نییە و دەكرێت لە سەرچاوەكانی تری وەك كۆمپانیاكانی مۆبایل و سەرچاوەكانی ترەوە دابین بكرێت”.\nپەرلەمانی عیراقحكومەتی عیراقدارايى و ئابورىدينارعيراقنرخی دۆلارهەرێمی كوردستان


سه‌رۆک ئۆباما گه‌شتێـک بۆ ژماره‌یه‌ک له وڵاتانی ئاسیای پاسفیک ده‌کات\nسه‌رۆکی وڵاته یه‌کگرتووه‌کانی ئه‌مه‌ریکا براک ئۆباما ئه‌مڕۆ هه‌ینی واشنتن به‌جێده‌هێڵێت له گه‌شـتێـکی 9 ڕۆژی به‌ره‌و وڵاتانی هه‌رێمی ئاسیای پاسفیک به مه‌به‌سـتی سه‌نگ‌خستنه سه‌ر نوێـکردنه‌وه‌ی په‌یوه‌ندیـیه‌کانی واشنتن له‌گه‌ڵ وڵاتانی ئابوری به‌هێزی ئه‌و ناوچه‌یه.\nبه‌ڕێز ئۆباما یه‌که‌مین وێزگه‌ی سه‌ردانه‌که‌ی به میواندارێتی کۆبوونه‌وه‌ی ئاسیا پاسفیک له هۆنۆلوولووی هاوایی ده‌سـتپـێده‌کات ئه‌و شوێنه‌ی لێی له‌دایک‌بووه.\nکارنامه‌ی سه‌رۆک ئۆباما بریتی ده‌بێت له تاووتوێکردنی ئاڵۆگۆڕی بازرگانی ئازاد له نێوان وڵاتانی ناوچه‌که که بریتین له وڵاته یه‌کگرتووه‌کانی ئه‌مه‌ریکا و ئوسترالیا و چیلی و مالیزیا و نیوزیلاند و پـیرۆ و سنگاپور و هه‌روه‌ها ڤێتنام.\nچه‌ند کاتژمێرێـک به‌ر له‌وه‌ی سه‌رۆک ئۆباما ده‌ست به گه‌شته‌که‌ی بکات سه‌رۆک وه‌زیرانی ژاپـۆن یوشینکۆ نۆدا ڕایگه‌یاند که‌وا وڵاته‌که‌ی به‌شـداری گفتوگۆکان ده‌کات به مه‌به‌سـتی چوونه ناو ڕێکه‌وتنه ئابوریـیه‌کانی نێوان ئه‌و وڵاتانه.\nدوای ڕاوه‌سـتانێـکی کورت به‌ڕێز ئۆباما دووه‌مین وێزگه‌ی سه‌ردانه‌که‌ی بۆ ئه‌نده‌نوسیا ده‌بێت بۆ به‌شـداریکردن له کۆبوونه‌وه‌ی لوتکه‌یی ڕۆژهه‌ڵاتی ئاسیا که له هاوینه‌هه‌واری بالی سـازده‌کرێت.


ئەو کچە ئێزیدییەی قورئانی لەبەرکرد بۆئەوەی داعش ئازادی بکات – Politic Press\nئەو کچە ئێزیدییەی قورئانی لەبەرکرد بۆئەوەی داعش ئازادی بکات\nدوای زیاتر لەساڵێک لەرفاندنی، نوسینگەی فریاکەوتنی تایبەت بە رفێندراوە ئێزدییەکان توانی ئیمان و خێزانەکەی رزگاربکات، دواتر گویزرانەوە بۆ کەمپی شاریا لە شنگال کە تیایدا زیاتر لە 15 هەزار کەس هەیە.\nئیمان عەبدوڵـڵا کە ناسراویشە بە ئیمان عەباس، تەمەنی 13 ساڵ بوو کاتێک چەکدارانی داعش دەرگای دۆزەخیان بەڕووی گەلەکەیدا کردەوە، پێش ساڵی 2014 ئیمان ژیانێکی سادە و هێمنی هەبوو، ئەو ساڵە بەیەکێک لەخراپترین ساڵەکان بۆ گەلەکەی هەژماردەکرێت، کاتێک چەکدارانی داعش قێزەوتنترین تاوانی کوشتن و دەستدرێژی و دەرکردنیان بەرامبەر بە ئێزدییەکان ئەنجامدا.\nئیمان پێشتر لەگوندی تەل قەسەب لەگەڵ خێزانەکەی دەژیا، ئەوان لەوێ دوکانێکی بچوکی فرۆشتنی خۆراکیان هەبوو.\nهێشتا ئیمان دەستی بە خەندەکانی بەهاری تەمەنی نەکردبوو، کاتێک لەساڵی 2014 چەکدارانی داعش لەگەڵ چەندین ئێزدی دیکە رفاندیان، بەپێی ئاماری نەتەوەیەکگرتووەکان، ئیمان یەکێک بوو لەو شەش هەزار کەسەی بوونە قوربانی ئۆپەراسیۆنەکانی رفاندن و دەرکردن و دەستدرێژی سێکسی داعشییەکان.\nئیمان بەسەختی لەدایک و باوکی جیاکرایەوە، دواتر لەبازاڕی کۆیلەفرۆشانی تایبەت بە رێکخراوی داعش نمایشکرا و فرۆشرا.\nئیمان دەڵێت: “ئەندامێکی داعش کە خاوەنی ناسنامەی عێراقی بوو منی کڕی، ئەو ناسراو بوو بە ئەبی کەرەم، بەڵام هەر زوو بێزار بوو، من بەسەرچووم لەلای”. بەڵام بۆ ئەوەی کۆیلەیەکی دیکە بکڕێت دەبوو سەرەتا ئیمان بفرۆشێت، ئەوەبوو دواتر پزیشکێکی داعش کە هاوشێوەی ئەبی کەرەم ناسنامەی عێراقی هەبوو، ئیمانی کڕی.\nسەرەڕای ئەوەی زمانی عەرەبی زمانی دایک نەبوو بۆی و لاواز بوو تیایدا، بەڵام پزیشکە چل ساڵەکە رێککەوتنێکی لەگەڵ ئیمان کرد، ئەویش لەبەرکردنی قورئان بوو بەرامبەر بە ئازادبوونی، بە ئیمانی وت: “قورئان لەبەربکە و ئازادیت وەربگرە”. ئەم مەرجە نزیکبوو لە مەحاڵ بۆ ئیمان.\nهەموو ئێوارەیەک لەبەردەم پزیشکەکە دائەنیشت تا گوێ لەو قورئانە بگرێت کە لەبەریبوو، وردە وردە ئەو ئایەتانەی لەبەریکردبوو لەبەردەمی پزیشکەکە چەند جارێک دەیوتەوە، ئیمان پێویستی بە مانگێک و چوار رۆژ بوو بۆ ئەوەی بگاتە ئەو ژمارەیەی پزیشکەکە داوای کردبوو، ئەویش لەبەرکردنی 101 لاپەڕەی قورئان بوو بەرامبەر ئازادکردنی.\nرۆژی ئازادبوونی پەرجوویەکی راستەقینە بوو بۆ ئیمان و خێزانەکەشی\nدواتر پزیشکەکە ئیمانی بردە یەکێک لەدادگاکانی موسڵ تا دۆکیومێنتی موسوڵمانبوونی بۆ دەربکات و بیسەلمێنێت کچێکی ئێزدی بووەتە ژنێکی ئازادی موسوڵمان و نابێت چێتر کڕین و فرۆشتنی پێوەبکرێت.\nخێزانی ئیمان لەشاری تەلەعفەر لەرۆژئاوای موسڵ نیشتەجێ بوون و ناچارکران ئاینی خۆیان بگۆڕن بۆ ئیسلام و بەناچاری ئاژەڵدارییان دەکرد و مەڕ و ماڵاتی تایبەت بە داعشیان بەخێودەکرد، دوای ئەوەی ئیمان مافی ئازادبوونی وەرگرت، گەڕایەوە لای خێزانەکەی و لەگەڵ ئەوان دەستی بە ژیان کردەوە.\nرۆژی ئازادبوونی پەرجوویەکی راستەقینە بوو بۆ خۆی و خێزانەکەشی، ئەوان هەموو هیوایەکیان لەدەستدابوو چونکە هەموو ئامرازەکانیان لێگیرابوو و لەژێر چاودێرییەکی توندی داعشیشدا بوون.\nلەدوای چەندین شەڕ و پێکدادان، دواجار لەکۆتاییەکانی ساڵی 2017 ناوچەکانی ژێر دەسەڵاتی داعش ئازادکران، دوای چەند مانگێک سەدان ئێزدی توانیان لەدەست رفێنەرەکانیان هەڵبێن و خۆیان رزگاربکەن، بەڵام چارەنووسی هەزاران رفێنراوی دیکەی ساڵی 2014 و دواتریش، هێشتا بە نادیاری ماوەتەوە.\nئەم بابەتە لەماڵپەڕی دەرەج وەرگیراوە\nبەریتانیا: كۆبوونەوە لەگەڵ دیپلۆماتكارە بیانییەكان تاوان نیە\nپێشبینی دەكرێت نرخی بەنزین بەرز بێتەوە\nئه‌كته‌رێكی ئه‌مریكی 14 ملیۆن دۆلار به‌دیاریی ده‌داته هاوڕێكانی\nتوركیا ژمارەیەك هاوڵاتی عێراقی دەستگیردەكات\nوێڕاى قه‌ده‌غه‌ى گه‌شت جموجوڵى بازرگانیى هه‌رێم و وڵاتان به‌رده‌وام ده‌بێت


Home›هەواڵ›کوردستان›قایمقامی سلێمانی لەبارەی شیرینی جەژنەوە هاووڵاتیان ئاگاداردەکاتەوە\nبەشێک لەو شیرینیە بەسەرچووەی دەستی بەسەرداگیراوە\nقایمقامی سلێمانی رایگەیاند، بڕێکی زۆر شیرینی و لیمۆی بەسرای بەسەرچوویان لەناوبردووە و سەرۆکی لیژنەکەش داوا لە هاووڵاتیان دەکات لەکاتی هەبوونی شتومەکی بەسەرچوودا لیژنەکانی قایمقامیەت ئاگاداربکەنەوە.\nئازاد نه‌بی، سه‌رۆكی لیژنه‌ی یه‌كی قایمقامیه‌تی سلێمانی ئەمڕۆ 18ی ئایار رایگه‌یاند: “له‌لایه‌ن لیژنه هاوبه‌شه‌كانی قایمقامیه‌ته‌وه له كۆگایه‌كی گه‌ڕه‌كی كانێسكان ده‌ست به‌سه‌ر (620) كیلۆگرام شیرینی له جۆری (گه‌زۆ) گیرا، كه ماوه‌ی خواردنی به‌سه‌رچووه و خاوه‌نه‌كه‌ی به‌نیازبوه به‌شێوه‌ی هه‌ڵڕژاو و له‌سه‌ر عه‌ره‌بانه و ده‌ستگێڕه‌كان ساغی بكاته‌وه”.\nوتیشی: “له كۆگایه‌كی دیكه لیژنه‌كه ده‌ستی به‌سه‌ر بڕی (150) كیلۆگرام لیمۆ به‌سراییدا گرتوه كه زیاتر له ساڵێكه به‌سه‌رچوه و شیاوی خواردن و به‌كارهێنان نیه”.\nئاماژەی بەوەشکرد: “به‌شێك له بازرگان و دوكانداره‌كان ئەم ماوەیە به‌ده‌رفه‌ت ده‌زانن بۆ ساغكردنه‌وه‌ی ئه‌و خۆراك و شیرینی و چكلێتانه‌ی به‌سه‌رچون، بۆیه پێویسته هاوڵاتیان له‌كاتی بازاڕكردن به وریاییه‌كی زیاتره‌وه كاڵا و پێداویستییه‌كانیان بكڕن و له‌كاتی هه‌بونی گومان یان بینینی شتومه‌كی ماوه‌به‌سه‌رچوو له‌ڕێی (07708677777) لیژنه هاوبه‌شه‌كانی قایمقامیه‌تی لێ ئاگادار بكه‌نه‌وه”.\nراشیگەیاند: لیژنه‌كانی قائیمقامیه‌ت، به‌رده‌وام سه‌ردانی كۆگاكانی عه‌مباركردنی خوارده‌مه‌نی و ماركێت و بازاڕی گه‌ڕه‌كه‌كان ده‌كات، له‌كاتی هه‌بونی هه‌ر خۆراكه ماده‌یه‌كی به‌سه‌رچوو ده‌ستی به‌سه‌ردا ده‌گیرێت و دواتر له‌ناوده‌برێت.\nئیسنا: پێشبینی دەکرێت 37٪ی ئێرانیەکان بەشداری لە هەڵبژاردنی سەرۆکایەتی کۆماردا بکەن


توركیا كه‌شتی زیاتر بۆ ده‌رهێنانی نه‌وت ڕه‌وانه‌ی قوبڕس ده‌كات\n:: PM:12:56:11/08/2019 \nجێگری سه‌رۆكی توركیا دووپاتی كرده‌وه، كه ئه‌نكه‌ره سووره له‌سه‌ر وه‌به‌رهێنان له ئاوه‌كانی ده‌ریای ناوه‌ڕاست و گه‌ڕان به دوای نه‌وت و گاز، بۆ ئه‌و مه‌به‌سته‌یش له داهاتوویه‌كی نزیك كه‌شتییه‌كی تر ڕه‌وانه‌ی كه‌ناراوه‌كانی باكوری قوبڕس ده‌كات.\nفوئاد ئۆكتای جێگری سه‌رۆكی توركیا دوای نوێژی جه‌ژن له مزگه‌وتی تشاملیجا كه گه‌وره‌ترین مزگه‌وته له توركیا دووپاتی كرده‌وه كه له داهاتوویه‌كی نزیك چواره‌م كه‌شتی ڕه‌وانه‌ی ئاوه‌كانی كه‌ناری باكوری قوبڕس ده‌كه‌ن، بۆ گه‌ڕان به دوای نه‌وت و گاز.\nڕه‌وانه‌كردنی چواره‌م كه‌شتی له‌لایه‌ن توركیا بۆ ئه‌و ناوچه‌یه له كاتێكدایه پێشتر كه‌شتییه‌كانی فاتح و یاوز و به‌ربه‌رۆس ڕۆیشتنه ئه‌و ناوچه‌یه و له‌وێ جێگیربوون و خه‌ریكی گه‌ڕانن به دوای نه‌وت و گاز، چواره‌م كه‌شتیش به ناوی ئۆروج ریس بڕیاره له داهاتوویه‌كی نزیك بنێردرێته ئه‌و ناوچه‌یه.\nچوونی ئه‌و كه‌شتیانه‌ی توركیا بۆ سنووره‌كه ناكۆكی و نیگه‌رانی گه‌وره‌ی لێ كه‌وتووه‌ته‌وه و به‌وهۆیه‌وه یه‌كێتیی ئه‌وروپا بڕیاری دا كه به بڕی 160 ملیۆن یۆرۆ سزا به‌سه‌ر توركیا بسه‌پێنێت و هاوكارییه‌كانی بۆ ئه‌و وڵاته ڕابگرێت.\nجیا له ئه‌وروپا هه‌ریه‌ك له ئه‌مه‌ریكا و میسڕ و ئیسرائیلیش به توندی دژی چالاكییه‌كانی توركیان له ئاوه‌كانی قوبڕس و هۆشداری توندیشیان به ئه‌نكه‌ره داوه، به‌ڵام ئه‌نكه‌ره سووره له‌سه‌ر هه‌نگاونان به‌و ئاراسته‌یه و دووپات له‌وه ده‌كاته‌وه كه هه‌رگیز پاشه‌كشه ناكات و چوونی كه‌شتییه‌كانیش بۆ ئه‌و ناوچه‌یه له‌سه‌ر داوای كۆماری باكوری قوبڕس بووه، كه ئه‌و حكوومه‌ته‌یش له‌لایه‌ن وڵاتانی دنیاوه دانی پێدا نه‌نراوه.


زانکۆکانی کوردستان خوازیاری هاوکاری و هەماهەنگین لەگەڵ سەرۆکایەتی خوێندنی باڵای تورکیا\nزنجیرەیەک دیدار و کۆبوونەوە لەنێوان سەرۆکی زانکۆکانی هەرێمی کوردستان و تورکیا ئەنجامدراوە کە مەبەست لێی هەماهەنگی و هاوکاریی نێوان ئەم زانکۆیانەیە.\nFakhradın Ibrahım Mohammad | 14.01.2020\nزنجیرەیەک دیدار و کۆبوونەوە لەنێوان سەرۆکی زانکۆکانی هەرێمی کوردستان و تورکیا ئەنجامدراوە کە مەبەست لێی هەماهەنگی و هاوکاریی نێوان ئەم زانکۆیانەیە و سەرۆکی ئەنجوومەنی زانکۆکانی نێودەوڵەتی، ئۆرهان حیکمەت عەزیزئۆغڵو کە بەسەردانێک لە کوردستانە رادەگەیەنێت کە ئەو سەردانە و زنجیرەیەک دیدار و کۆبوونەوەیان بۆ یارمەتیدانی زانکۆکانی هەرێم ئەنجامیانداوە.\nلەبەرامبەردا بەشێک لە زانکۆکانی هەرێمی کوردستانیش وێرای ئەوەی داوای دانپێدانانی نێودەوڵەتی دەکەن، پێیان وایە ئەم دەروازەیە دەکرێت سەرەتا لە رێگەی زانکۆکانی تورکیاوە و بە هاوکاری و هەماهەنگی زانستی ئەنجام بدرێت.\nسەرۆکی ئەنجوومەنی زانکۆکانی نێودەوڵەتی، ئۆرهان حیکمەت عەزیزئۆغڵو لە لێدوانێکدا بۆ ئاژانسی ئانادۆڵو رایگەیاند کە هەموو هەوڵێکیان بۆ ئەوەیە کە پردێکی پەیوەندی لەنێوان زانکۆکانی هەرێمی کوردستان لەگەل تورکیا و جیهان دروست بکەن و گوتی: "بە مەبەستی کۆبوونەوە لەگەڵ ژمارەیەک لە سەرۆک زانکۆکانی هەرێمی کوردستان سێ رۆژ لەمەبەر هاتووینەتە کوردستان و کۆبوونەوەمان لەگەڵ ژمارەیەک سەرۆک زانکۆ هەبووە، لەوانەیش سەرۆکی زانکۆی سەڵاحەددین، ئەحمەد دزەیی و سەرۆکی زانکۆی دهۆک، موسلح دهۆکی، هەروەها سەرۆکی زانکۆی زاخۆ، لەزگین عەبدولجەمیل و سەرۆکی زانکۆی گەشەپێدانی مرۆیی، مەریوان ئەحمەد رەشید . ئامانجمان ئەوەیە لەم ناوچەیە زانکۆکان بە گشتی پەیوەندیی ئاکادیمییان لەگەڵ تورکیا دروست بکەن و بەو رێگەیەوە بە جیهانەوە ببەسترێنەوە، لەم بارەیەوە هەموو هەوڵی خۆمان دەدەین و لەسەرانسەری کوردستان بە دهۆک و سلێمانی-یەوە و تا دەگاتە هەولێر کۆبوونەوەمان لەگەڵ بەرپرسانی زانکۆکان ئەنجامداوە. زانکۆکانی هەریمی کوردستان دەتوانن سوودی زۆر لە ئەنجوومەنی زانکۆکانی نێودەوڵەتی ببینن بۆ دەرگاکردنەوە بە رووی دەرەوە و هەروەها پرسەکانی زانستی".\nسەرۆکی زانکۆی زاخۆ، لەزگین جەمیل دەڵێت: "ئەنجوومەنی خوێندنی باڵای تورکیا رۆڵێکی ئەرێنیی هەیە بۆ پشتیوانیکردن لە زانکۆکانی هەرێمی کوردستان چونکە خەڵکی ئێمە حەز دەکەن لە تورکیا خوێندن تەواو بکەن و دانپێدانانی یۆک بۆ ئێمە گرنگە و ئێمە دراوسیێ یەکترین و دەمانەوێت هەموولایەن پێکەوە کار بکەین بۆ پەرەپێدانی زانستی و پێویستە مامەڵە لەگەڵ وەزارەتی خوێندنی باڵای هەرێم بکرێت".\nئۆرهان حیکمەت عەزیزئۆغڵو گوتی: "ئێمە لە ئەنجوومەنی زانکۆکانی نێودەوڵەتی دەتوانین یارمەتیدەری ئەو خوێندکارانە بین کە دەیانەوێت قۆناغەکانی باکالۆریۆس، ماجستەر لە تورکیا بخوێنن و یان پەیوەندی ئاکادێمی دروست بکەن و کارئاسانی بکەن. زانکۆکانی ئێرە دەیانەوێت لەگەڵ تورکیا و سەرۆکایەتی خوێندنی باڵای تورکیا پەیوەندییەکی تەندروستیان هەبێت، بۆ نموونە زانکۆی دهۆک کێشەی هەماهەنگی لەگەڵ زانکۆکانی تورکیای نییە، بەڵام زانکۆی زاخۆ یان زانکۆی گەشەپێدانی مرۆیی سلێمانی ئەو کێشەیەی هەیە. سەرۆکایەتی خوێندنی باڵای تورکیا هەندێک یاسای تایبەت بە خۆی هەیە و لە هەمانکاتدا بەغداش کۆمەڵێک بابەتی تایبەت بە خۆی هەیە، بۆیە دەبێت لەم بارەیەوە هەڵسەنگاندن بکرێت هەم لە سەرۆکایەتی خوێندنی باڵای تورکیا و هەم لەسەر ئاستی زانکۆکان. پێویستە هەنگاو بنێن و بۆ ئەوەی زانکۆکانی هەرێمی کوردستان لەم بارەیەوە بەشخوراو نەبن، ئەنجوومەنی زانکۆکانی نێودەوڵەتی هەوڵی خۆی دەدات".\nلە بەرامبەردا سەرۆکی زانکۆی گەشەپێدانی مرۆیی سلێمانی، مەریوان ئەحمەد رەشید پرسی داننان و نەبوونی پەیوەندی لەنێوان بەشێک لەو زانکۆیانە بە گرفتێکی گەورە دەزانێت و دەڵێت "ئێمە پەیوەندییەکی باشمان لەگەڵ زانکۆکانی ئێران، ئەورووپا و ئەمریکادا هەیە لە زۆربەی وڵاتاندا قوتابییەکان خوێندنی ماستەر و دکتۆرا تەواو دەکەن، بەڵام بەداخەوە لەبەر ئەوەی دان بە بڕوانامەکانی زانکۆی گەشەپێدانی مرۆیی سلێمانی نەنراوە قوتابیان ئاستەنگیان بۆ دروست بووە".\nئۆرهان حیکمەت عەزیزئۆغڵو لەبارەی ئەرک و خزمەتەکانی ئەنجوومەنی زانکۆکانی نێودەوڵەتی قسەی کرد و گوتی: "ئەوەی کە زۆر گرنگە، خزمەتگوزارییەکانی ئەنجوومەنی زانکۆکانی نێودەوڵەتییە کە بە بڕیارێکی ئەنجوومەنی وەزیرانی تورکیا لە ساڵی 2010دا دامەزراوە و ئێستا لە 29 وڵاتی جیهان نوێنەرمان هەیە و لەسەر ئاستی سەرۆکی زانکۆکان، سەرۆکی بەشەکان و ئەندامانی لێژنە زانستییەکان نوێنەرمان هەیە و ئەوە دەبێتە هۆی ئەوەی هەم لە ئاستی ناوخۆیی و هەم لە ئاستی ناوچەیی و هەم لە ئاستی جیهانیشدا بتوانن پەیوەندی دروست بکەین. وەک تورکیا دەبێت بڵێم کە ئێمە لە جوگرافیا، ئایین، کولتوور و بەهاکانمان لەگەڵ یەک هاوبەشین و کەسانی ئاکادێمیش بە هەستکردنی بەو بەرپرسیارێتییە هەموو هەوڵی خۆیان دەدەن کە ناوچەکەمان بە ئاشتی و ئارامی و سەقامگیریدا تێپەڕ بێت".\nسەرۆکی ئەنجوومەنی زانکۆکانی نێودەوڵەتی، ئۆرهان حیکمەت عەزیزئۆغڵو گوتیشی: "هەوڵ بۆ کردنەوەی بەشی زمانی تورکی لە زانکۆی دهۆک دەدەین. دوو ساڵە خەریکی ئەو پڕۆژەیەن و هاوكاری چڕمان هەیە لەگەڵ سەرۆکی زانکۆی دهۆک. سەرەتا پرۆگرامەکەمان ئامادە کرد. لێرەدا سوپاسی سەرکۆنسولی تورکیا لە هەولیر بەڕێز هاکان کاراچای دەکەم کە هەوڵی بێ وێنەی داوە بۆمان. نووسراومان بۆ وەزارەتی دەرەوەی تورکیا ناردووە و سێ جار لەگەڵ بەرپرسانی خوێندنی باڵای هەرێم کۆبوومەوە. مەبەستمان ئەوەیە بەشی زمانی تورکی لە زۆر وڵاتی جیهان بکەینەوە و ئەمە رەهەندێکی کولتووری هەیە. زۆر سوپاسی ئەوانە دەکەم کە یارمەتیدەرمان دەبن بۆ کردنەوەی بەشی زمانی تورکی لە زانکۆکانی هەرێمی کوردستان. زمان ئامرازی پەیوەندییە".\nلەبارەی کردنەوەی بەشی زمانی تورکی، سەرۆکی زانکۆی دهۆک پرۆفیسۆر دکتۆر موسڵح دهۆکی دەڵێت، "کردنەوەی بەشی زمانی تورکی لەسەر بنەمای خواست بووە، چونکە ئێمە نزیکین لە سنوورەکانی تورکیاوە. سوپاسی ئەنجوومەنی زانکۆکانی تورکیا و کۆنسولی تورکیا لە هەولیر دەکەم دەکەم بۆ ئەو یارمەتیانەی کە پێشکەشیان کردووە، ساڵی داهاتوو یەکەم ساڵی خوێندنی زمانی تورکی دەبێت لە زانکۆکەمان".\nسەرۆکی زانکۆی گەشەپێدانی مرۆیی سلێمانی، مەریوان ئەحمەد رەشید وێڕای ئاماژەکردن بە ئاستی زانستی زانکۆکەیان، بەڵام نەیشاردەوە کە ئەوان لە رووی دانپێدانان لە تورکیا و سەرۆکایەتی خوێندنی باڵا تووشی گرفت دەبن و داوای کرد ئەو هاوکاریی و هەماهەنگییە هەبێت لەنێوانیاندا بۆ ئەوە ئاستەنگ بۆ قوتابیان دروست نەبێت.\nمەریوان ئەحمەد رەشید بۆ ئاژانسی ئانادۆڵو گوتی: "لەو ریزبەندییە زانکۆی ئێمە کە زانکۆی گەشەپێدانی مرۆییە لە لووتکەی ریزبەندییەکەدا بوو، چەندین ساڵە ئەم زانکۆیە لە پێشەنگدایە، ئەوەی جێگای باسە ئەوەیە کە قوتابییەکان کاتێک بەکالۆریۆس تەواو دەکەن لە وڵاتانی ئەورووپا، ئەمریکا، زانکۆ عەرەبییەکان و وڵاتانی کەنداو و وەزارەتی خوێندنی باڵای حکوومەتی عێراق دانی بە زانکۆکەمان ناوە، هیوادارین هەموو زانکۆکان لە لایەن ئەنجوومەنی خوێندنی باڵای تورکیا دانی پێدابنێن بۆ ئەوەی قوتابییان هاوشێوەی وڵاتانی دیکەی دراوسێ بتوانن لە تورکیا بخوێنن".\nئەو جەختی لەوە کردەوە کە ئەوان خوازیاری داننان و درووستکردنی پەیوەندی ئاکادێمی لەگەڵ زانکۆکانی تورکیا و لەسەرووی هەموویان سەرۆکایەتی خوێندنی باڵای تورکیان و گوتی: "ژمارەیەکی زۆر قوتابی هەیە کە لە نیوەی خوێندن پێیان گوتووە نابێت خوێندنەکەت تەواوبکەی چونکە ئەنجوومەنی خوێندنی باڵای تورکیا دان نانێت بە زانکۆکانی هەرێمی کوردستان و ئەمە بەڕاستی کارێکی ناخۆشە و ئێمە دەخوازین هەموو لایەک وەک زانکۆکانی ئەمریکا و ئێران و ئەورووپا دان بنێت بە زانکۆکانی هەرێمی کوردستان".\nسەرۆکی زانکۆی زاخۆ، لەزگین جەمیل باس لە رۆڵی ئەنجوومەنی زانکۆکانی نێودەوڵەتی دەکات و دەڵێت: "زاخۆ هاوسنوورە لەگەڵ تورکیا و پەیوەندی ئێمە دەبێت زۆر باش بێت لە بواری ئەکادێمی و لەمبارەیەوە سەرۆکی ئەنجوومەنی زانکۆکانی تورکیا دکتۆر ئۆرهان زۆر هەوڵ دەدات کە پەیوەندی ئێمە لەگەڵ زانکۆکانی تورکیا باش بێت".\nسەرۆکی زانکۆی زاخۆ، لەزگین جەمیل راشیگەیاند "بەپێی دەستووری عێراق، خوێندن دەسەڵاتی هەرێمی کوردستانە و شتێکی دەستوورییە، بۆیە یۆک (سەرۆکایەتی خوێندنی باڵای تورکیا) دەتوانێت راستەوخۆ مامەڵە لەگەڵ حکوومەتی هەرێمی کوردستان بکات، خەڵکی ئێمە دەیانەوێت لە تورکیا بخوێنن و ئەگەر گرفت هەبێت ناچار دەڕۆنە ئەورووپا و وڵاتانی دیکە دەخوێنن، بۆیە ئێمە دەخوازین لەم بوارەوە پەیوەندییەکانمان بەرەو پێشتر بچێت".\nلەبارەی خواستی زانکۆکانی هەرێمی کوردستانیش، ئۆرهان حیکمەت عەزیزئۆغڵو رایگەیاند "خواستی زانکۆکانی ئێرە لە ئێمە ئەوەیە کە پەیوەندییەکی باشیان لەگەڵ زانکۆکانی تورکیا هەبێت، خەڵکی کورد لێرە داوای برایەتی و ئاشتی لەگەڵ تورکیا دەکەن و بازرگانی بکەن و گەشتیاری بکەن و چاویان لە تورکیایە. ئاکادێمییەکانیش چاویان لە ئاکادێمییەکانی تورکیایە بۆ هاوکاری و هەماهەنگی لە بوارەکانی زانستی و ئاڵوگۆڕی خوێندکاراندا".\nئەنجوومەنی زانکۆکانی نێودەوڵەتی تورکیا زانکۆ هەرێمی کوردستان\nمەسرور بارزانی پێشوازی لە شاندێکی پەرلەمانی ئەڵمانیا کرد\nپەیامی سەرەخۆشی سەرۆکی هەرێمی کوردستان بۆ کەسوکاری قوربانییانی بوومەلەرزەکەی ئەلعەزیز\nئەردۆغان: "نابێت رێگە بدرێت ليبيا بكرێتە گۆڕەپانى جەنگى رێكخراوە تیرۆريستييەكان"\nکۆسرەت رەسوڵ پەیامێک ئاراستەی قوربانیانی بوومەلەرزەکەی تورکیا دەکات\nئایدن مه‌عروف په‌یامێكی هاوسۆزیی بۆ قوربانییانی بوومه‌له‌رزه‌كه‌ی ئه‌لعه‌زیز بڵاوكرده‌وه


ئاگاداری كەمگری سنووردار بۆ دابینكردنی دەرمانی بێهۆشكاری\nبەڕێوەبەرایەتی تەندروستی سلێمانی بۆ جاری دووەم ئاگاداری سەرجەم كۆمپانیاكانی بواری دەرمان دەكات پێویستی بەبڕێك دەرمانی بێهۆشكاری هەیە بۆ سەرجەم نەخۆشخانەكان و سەنتەر و مەڵبەند و بنكە تەندروستیەكانی سەربە بەڕێوەبەرایەتیەكەی كەبەشێوەی كەمگری سنووردار (مناقصە محدودە) ئەنجام دەدرێت.\n1- دوا كات بۆ گەڕاندنەوەی دەرخستەكان رۆژی ( 7-1-2019) كاتژمێر (9:00)ی بەیانی دەبێت.\n6- دەبێت سەرجەم تەندەرەكان بەداخراوی و بەمۆری كۆمپانیاوە بگەڕێندرێتەوە و ڕادەستی لیژنە بكرێت لە هۆڵی كۆبونەوە لەدیوانی بەڕێوەبەرایەتی تەندروستی.


لەبابەتە ئەكادیمییەكانی بواری ماسمیدیا – Knwe.org\nسەرەکی » وتار » عه‌داله‌ت عه‌بدوللا » لەبابەتە ئەكادیمییەكانی بواری ماسمیدیا\nچوارەم: كەرەستەكانی هەواڵی تەلەفزیۆنی:\nهەواڵی تەلەفزیۆنی بەوە لەهەواڵی رادیۆیی، یان رۆژنامەوانی، یان تەنانەت ئەلكترۆنی، جیادەكرێتەوە كە گوازەرەوەی وێنەی جوڵاوەو خاوەنی شاشەیە بۆ بینین، ئەم شاشەیە تەواوی ئەو كەرەستانەی لەخۆیدا هەڵگرتووە كە ناسنامەی تەلەفزیۆن دیاری دەكەن، ئەو كەرەستانەش ئەمانەن:\n1- وێنە: ئەوەی كەمترین زانیاریی لەسەر خاڵی جیاكەرەوەی ناسنامەی تەلەفزیۆن لەئامرازەكانی تری راگەیاندن هەبێت، دەزانێت كە وێنە كەرەستەی بنچینەیی هەواڵی تەلەفزیۆنییە. وێنە لە تەلەفزیۆندا هەر بەتەنها وێنەی جوڵاو و ڤیدیۆیی ناگرێتەوە، بەڵكو لایەنی تەكنیكی كاری تەلەفزیۆنی دەتوانێت سوود لەوێنەی وەستاو و گرافیك و دەستكرد-یش وەربگرێت و لەشاشەوە پیشانیان بدات، ئەمەش بۆ گەیاندنی زانیاری لەسەر رووداوەكان.\n2- دەنگ: كەرەستەیەكی تری كاری تەلەفزیۆنییەو چەندین جۆری هەیە، لەوانە:\nأ. دەنگی مرۆڤ، كە بریتییە لەدەنگی پێشكەشكار یان بێژەر، یان ئەو كەسانەی بەشدار دەبن.\nب. دەنگی سروشتی كە لەسەرزەمینی واقیعەوە وەرگیراوە.\nت. دەنگی كاریگەرییە دەنگییەكان كە دروستكراون وەك ئاماژەو مەبەستێكی دیاریكراو.\nپ. دەنگی میوزیك كە بۆ چەند مەبەستێكی جوانكاری و هونەری بەكاردێت.\n3- دەق: وەك كەرەستەیەكی تر رۆڵی خۆی هەیە، جا ئەو دەقە دەقێكی نوسراو بێت و بێژەرو پێشكەشكاری تەلەفزیۆنی بیخوێنێتەوە، یان دەقێكی ئەلكترۆنی سەرشاشە بێت و بەبێ دەركەوتنی بێژەر بێت.\nپێنجەم: رووماڵی هەواڵی تەلەفزیۆنی:\nچەندین پێناسە بۆ روماڵكردنی تەلەفزیۆنی هەیە كە روماڵكردنی ژانری هەواڵیی تەلەفزیۆنیش دەگرێتەوە. لە بواری هەواڵدا، هەواڵنێر پێویستییەكی زۆری بەوەیە كە وریابێت و ئاگاداری زۆر وردەكاریی رووماڵكردن بێت بۆ ئەوەی كە ئەنجامی دەدات بچێتە چوارچێوەی پێناسەی رووماڵكردنەوە. یەكێك لەپێناسەكانیش بۆ رووماڵ كە لەئەدەبیاتی تیۆری و لەفەرهەنگەكاندا هەیە، ئەوەیە كە، ( بریتییە لەپرۆسەی بەدەستهێنانی زانیاری و وردەكاریی تایبەت بە رووداوێك، یان واقیعێكی دیاریكراو، ئەوەی كە بەم ئەركەش هەڵدەستێت بریتییە لەو پەیامنێر/هەواڵنێر/ نێردراوەی كە ئەركەكەی خراوەتە ئەستۆ، بۆیە لەسەریەتی كە بگەڕێتەوە بۆ سەرچاوە رەسەنەكانی زانیاری، لەوانە، شوێنی رووداو و ئەوانەی لەرووداوەكەدا بەشدارن و پەیوەندیدارن پێوەی و شایەتحاڵی رووداوەكەن).\nروماڵكردنی تەلەفزیۆنییش چەند جۆرێكی هەیە، لەوانە:\n1- روماڵی سەرەتایی: لەم جۆرەدا، پەیامنێر یان نێردراو، زانیاریی تەواوی لەبەردەستدا نییە، چونكە رووداوەكە بەتەواوی گەڵاڵە نەبووە، بۆیە داڕشتنی هەواڵەكە بەئەندازەی بڕی ئەو زانیارییە سەرەتاییانەیە كە دەستی كەوتوون. لێرەدا، هەواڵنێر، بەهیچ جۆرێك و لەهیچ هەلومەرجێكدا ناچار نییە زیادەڕۆیی بكات و نابێت شتێك لە بارەی رووداوەكەوە بڵێت كە هێشتا زانیاریی لەبارەوە دەست نەكەوتووە تاوەكو بۆ بینەری پشت ڕاست بكاتەوە.\n2- روماڵی تۆماركراو: ئەمەیان دوای رووداوەكە دەكرێت، واتە زانیاریی تەواو بەدەستهاتوون و لەپرۆسەی رووماڵكردنەكە ئەوەندە وردەكاریی هەن كە وەڵامی پرسیارەكانی هەواڵنێر و بینەر بدەنەوەو رووماڵكردنەكە ئەنجام بدرێت.\n3- رووماڵكردنی پەتی(بێلایەن): بریتییە لەباسكردنێكی پەتیی ئەوەی كە روودەدات، واتە گواستنەوەی ئەوەی روویداوە بێ هیچ زیادو كەمكردنێك.لێرەدا، هەواڵنێر، بە پلەی یەكەم، پابەندی گواستنەوەی فاكت و زانیارییەكانە بەو جۆرەی كە بەردەستن و زانیاری و رووداوی تری هاوشێوە، یان پەیوەندیداری پێوە گرێ نادات، ئەمەش زۆرجار بۆ ئەوەیە بێلایەنیی خۆی لە رووماڵكردنەكەدا بپارێزێت.\n4- روماڵی لایەنگیریی: زۆرجار تیایدا بەشێك لە زانیارییەكان لادەبرێن، یان شتی تریان دەخرێتەسەر، واتە راستییەكان وەكو خۆیان بڵاوناكرێنەوەو هەندێجاریش دەشێوێنرێن.\nئەم جۆرەی رووماڵ، پێش ئەوەی ئامانجی گواستنەوەی فاكت و زانیارییەكان بێت وەك ئەوەی كە هەن، ئامانجی ئەوەیە سیاسەتی پەخش و بڵاوكردنەوەی كەناڵەكەی جێبەجێ بكات كە زۆرجار لەسەر بنەمای رێنوماییەكانی ژووری هەواڵ و سەرنووسەرەكەی، یان فەرمان و بڕیارو رێنومایی دەستەی بەڕێوەبەری كەناڵەكە، یان بەڕێوەبەرەكەی، یان لە ئەنجامی راسپاردەو پلانی میدیایی هەفتانەیی، یان وەرزیی كەناڵەكەدا، بەسەر میدیاكاران و بەشەكان و هەواڵنێراندا، دەگشتێنرێت.\n5- روماڵی شیكاری: ئەم جۆرەیان لە رووماڵ، جۆری سەرەتایی و تەواوی رووماڵ تێدەپەڕێنێت و بەپاشخانێك لەزانیاری و داتا كۆمەك دەكرێت. لەمەیاندا وردەكاریی رووداوەكە تاوتوێ دەكات و رەهەندو مانا جیاوازەكانی لێكدەداتەوەو تێگەیشتن لە رووداوەكان تەنها بۆ بینەر خۆی بەجێ ناهێڵێت.\nشەشەم: ئەو فاكتەرانەی كار دەكەنە سەر روماڵكردنی هەواڵ:\nپرۆسەی روماڵكردنی هەواڵەكان لە تەلەفزیۆندا دەكەوێتە ژێر كاریگەریی چەند فاكتەرێكەوە، ئەم فاكتەرانە دەشێت لەشوێنێكەوە بۆ شوێنێكی ترو لەوڵاتێكەوە بۆ وڵاتێكی ترو بگرە لەكەناڵێكەوە بۆ كەناڵێكی تر، بەشێوەیەكی رێژەیی، جیاواز بێت.\nلێرەدا دیارترین ئەو فاكتەرانە دەژمێرین كە كاریگەرییان لەسەر روماڵكردنی هەواڵ هەیە لەكەناڵە ئاسمانییەكانی ناوچەكەماندا، ناوچەی رۆژهەڵاتی ناوەڕاست كە بەشێكی جیهانی عەرەبی و هەرێمی كوردستانیش ئەگرێتەوە:-\n1- فاكتەری سیاسی: واتە فشارە سیاسییەكان رۆڵێكی كاریگەریان هەیە لەئاراستەی رووماڵكردنی هەواڵەكاندا.\n2- فاكتەری ئابوری: وەك هەر چالاكییەك لەچالاكییەكانی تری مرۆڤ، چالاكیی هەواڵیش كاریگەر دەبێت بەو توانا داراییانەی كە بۆی تەرخانكراوەو ئەندازەی دابینكردنی و پشتگیریكردن لەكاری پەیامنێران و سازێنەران و تێچووی ئامێرەكانی پەخشكردن.\n3- فاكتەری دامەزراوەیی: واتە ئەو بنەماو یاساو رێسایانەی كە كاری دەزگاكانی راگەیاندن دیاری دەكەن.\n4- فاكتەری بەهای هەواڵ: واتە ئەو بەهایانەی كە دامەزراوەی میدیا، یان تاكەكانی و، ئەو ئیتیكە پیشەییانەش كە سازێنەران و پەیامنێران، باوەڕیان پێیەتی.\n5- سیاسەتی میدیایی: واتە ئەو كارنامەو سیاسەتەی كە دامەزراوەی میدیایی پەیڕەوی دەكات.\n6- مامەڵە لەگەڵ هەواڵدا: واتە شێوازی كۆكردنەوەی هەواڵ و چۆنیەتی مامەڵەكردن لەگەڵیدا.\n7- كێبەركێی نێوان دامەزراوەكانی میدیا: ئەمەش بۆ روماڵكردنی ئەو رووداوانەی كە لەرووی میدیاییەوە باسدەكرێن.\n8- مامەڵەی وڵاتان: واتە شێوازی مامەڵەی وڵاتان لەگەڵ نوسینگەو پەیامنێرانی دامەزراوەكانی میدیا كە ئەركی روماڵكردنی هەواڵەكانیان خراوەتە ئەستۆ.\nدوابەدوای خستنەڕووی تیۆرییانەی تایبەتمەندی و چەمك و پێناسی تەلەفزیۆن و ئەركەكانی لەبواری سیاسی و ئابووری و كۆمەڵایەتی و رۆشنبیری و پیشەسازیی هەواڵداو، هاوكات دەستنیشانكردنی زمانەوانی و زاراوەیی و كردەیی هەواڵی تەلەفزیۆنی و كەرەستەكانی و رووماڵی هەواڵ بە هەموو جۆرەكانییەوە، دواتریش بیرخستنەوەی هەموو ئەو فاكتەرانەی كە كاریگەرییان لەسەر رووماڵكردنی هەواڵ هەیە لە ناوچەی خۆرهەڵاتی ناوەڕاستدا بە بەشێكی جیهانی عەرەبی كە دەكەوێتە ئەم ناوچەیە بە هەرێمی كوردستانیشەوە، دەتوانین كۆمەڵێك ئەنجامگیریی بكەین كە اوكات وەك راسپاردەشن و دەشێت یارمەتیدەر بن بۆ مامەڵەیەكی زانستی و بێ گرفتتر لەگەڵ كەناڵە تەلەفزیۆنییەكان و ئەو پیشەسازییەی كە لەبواری هەواڵدا بەڕێوەدەچێت، دیارترین ئەو ئەنجامگیرییانەش ئەمانەن:-\n1- تەلەفزیۆن، ئامرازێكی كاریگەیی بواری ماسمیدیایەو بە بەراوردیش بە ئامرازەكانی تر، وەك رۆژنامەو رادیۆ، رۆڵێكی گەورەی هەیە لە جەمسەرگیر كردنی (استقگاب) وەرگر بەلای خۆیدا و گۆڕینیان بە بینەر، بۆیە هەموو كەناڵێكی بینراو لە هەرێمی كوردستانیشدا لەسەریەتی كە رێز لە بینەرو لەعەقڵ و هۆش و هەست و سۆزو چاوەڕوانی و پێویستییەكانی، بگرێت.\n2- ئەركەكانی تەلەفزیۆن، كۆمەڵێك ئەركی كاریگەرن لە كۆمەڵگەداو، راستەوخۆ بەشدارن لە پرۆسەكانی پێگەیاندنی سیاسی و كۆمەڵایەتی و رۆشنبیری و مەعریفیی بینەردا، بۆیە لەسەر كەناڵە تەلەفزیۆنییەكانی هەرێمی كوردستان پێویستە كە بە شێوەیەكی زانستییانەو پرۆفیشناڵ كار لەسەر بەجێگەیاندنی ئەو ئەركانە بكەن و، بە پلەی یەكەم بیبەستنەوە بە پێویستی و چاوەڕوانییەكانی بینەرەوە كە لەرێگەی توێژینەوەی زانستییەوە دەپێورێت نەك بە شێوەیەكی رەمەكی!.\n3- هەواڵ لە كەناڵە تەلەفزیۆنییەكاندا، ژانرێكی یەكجار كاریگەرەو بەشێكی زۆری نێوبانگی و راستگۆیی كەناڵەكانی تەلەفزیۆن لەسەر ئەوە رادەوەستێت كە تا چەند بە شێوەیەكی زانستی هەواڵەكان بۆ بینەران دەگوێزنەوەو بە شێوەیەكی پیشەییش فاكت و زانیارییەكانیان دەخەنە بەردەست، بە تایبەتی لەرێگەی ئەو كەرەستانەوە كە یارمەتی بەرهەمێنانی هەواڵی پرۆفیشناڵانە بۆ بینەر دەدەن.\n4- رووماڵكردنی هەواڵ لە تەلەفزیۆندا، یەكێكە لە كارە هەستیارەكانی بواری میدیای بینراو، بۆیە زیرەكی و وریایی وردبینیی زۆری پێویستە بۆ ئەوەی بینەران خۆیان لەبەردەم روماڵێكی بابەتی و واقعییانەی رووداو و پەرەسەندنەكانی ناوخۆ و دەرەوەی وڵاتدا ببیننەوە. لەم بوارەدا، پێویستە هەموو جۆرەكانی رووماڵ، لە كۆتاییدا، بە فلتەری رەچاوكردنی چاوەڕوانی و پێویستییەكانی بینەردا تێپەڕ ببێت كە لەرێگەی دروستكردنی فیدباك و هاوكات لەسەر بنەمای توێژینەوەی زانستی بەدیار دەكەون نەك تەنها بە پشتبەستن بە سیاسەت و ئامانجی پەتیی كەناڵەو مامەڵەی تایبەتیی خۆی لەگەڵ زەوق و چاوەڕوانی بینەراندا.\n5- ئەو فاكتەرانەی كە كاریگەرییان لەسەر بەرهەمهێنان و پیشەسازیی هەواڵ هەیە لە كەناڵە تەلەفزیۆنییەكاندا، چەند زۆر و زەوەند بن، لە كۆتاییدا پێویست وایە كە كەناڵەكان هەوڵی جڵەوكردنیان بدەن و لە ململانێ و هەوڵی بەردەوامدا بن بۆ ئەوەی هیچ یەكێك لەو فاكتەرانە لەسەر حسابی پرۆفیشناڵێتی و هەڵسوڕاندنی زانستییانەی رووماڵی هەواڵ و ئەركە میدیاییەكان نەبێت و كار نەگاتە ئەوەی كە بەبۆنەی ئەو فاكتەرانەوە، پەیامەكان بە ناوەڕۆكێكی خراپ و لە ئاستێكی نزمدا بە بینەران بگەن و متمانەیان لەدەست بدەن.\n1- شبلی، كرم ، (1994م)، (معجم المصگلحات الإعلامیە: إنجلیزی- عربی) گ2، دار الجیل، بیروت.\n2- عبدالنبی، سلیم، (2014م، ( الإعلام التلفزیونی)، دار أسامە للنشر والتوزیع، اڵاردن- عمان.\n3- الدلیمی، عبدالرزاق محمد، (2005م)، (عولمە التلفزیون)، دار الجریر للنشر و التوزیع، اڵاردن- عمان.\n4- سعید، إبراهیم، (الخگاب الإعلامی فی الإژاعات الدولیە الموجهە للكورد، دراسە تحلیلیە للقسم الكوردی فی إژاعتی صوت أمریكا وصوت روسیا)، أگروحە غیر منشورە قدمت الی جامعە السلیمانیە، سكول العلوم الإنسانیە، قسم الإعلام.\n5- حسن، هیمن عزیز، (البرامج السیاسیە فی الفچائیات الكوردیە و دورها فی تشكیل الوعی السیاسی للجمهور، دراسە تحلیلیە و میدانیە لقناتی (PUK) و (KNN) الفچائیە)، أگروحە غیر منشورە قدمت الی جامعە السلیمانیە سكول العلوم الإنسانیە، قسم الإعلام، 2011م.\n6- كورنر، جون، (1999م)، ( التلفزیون و المجتمع)، ترجمە: أدیب خچور، اڵاصدارات الشخصیە الخاصە، دمشق.\n7- محمد معوچ و بركات عبد العزیز، (2000م)، (الخبر الإژاعی والتلفزیونی) ، دار الكتاب الحدیپ، القاهرە.\n8- فلحی، محمد، (2002م)، (صناعە العقل فی عصر الشاشە، دور وسائل الإتصال الإلكترونی فی المجتمع المعاصر، التلفزیون، الإنترنت، الحاسبات الإلكترونیە)، الدار العلمیە الدولیە للدراسات و النشر و التوزیع و دار الپقافە للنشر والتوزیع، عمّان.\n9- الخزرجی، حیدر محمود، (التغگیە الإخباریە للشأن السیاسی العراقی فی قناە أبو ڤبی الفچائیە)، دراسە مسحیە ڵاخبار العراق فی برنامج المدار للمدە من 1 /9 ـ 30 /11 /2004، رسالە ماجستیر غیر منشورە، قدمت الی كلیە الإعلام، قسم الصحافە الإژاعیە والتلفزیونیە، فی جامعە بغداد، 2006م.


kurd4net: لیستی كۆمه‌لێك ئه‌نتی ڤایرۆسه بێ به‌رامبه‌ره‌كان (فری)\nیه‌كێكه له ئه‌نتی ڤایرۆسه باشه‌كان و له سالی 1992 وه به‌رهه‌می هه‌یه و له‌رێگایی ئه‌م لینكه‌وه ده‌توانی داونلۆدی ئه‌نتی ڤایرۆسه‌كه بكه‌ی له سایتی سه‌ره‌كی كۆمپانیاكه\n2.Avast Free Antivirus Software\nئه‌ڤاست له زۆرێك له وولاتان زۆرتر به‌كارده‌هێنرێت و زیاتر له 150 ملیۆن به‌كارهێنه‌ره‌ی هه‌یه له هه‌موو جیهان و به‌شێكی به‌رهه‌مه‌كه‌ی به شێوه‌ی بێ به‌رامبه‌ره ده‌توانی له سایتی سه‌ره‌كی كۆمپانیاكه داونلۆدی بكه‌ی\n3.Avira Antivirus software free\nئه‌مه‌ش یه‌كێكی تر له‌و ئه‌نتی ڤایرۆسانه‌ی كه وه‌شانی به‌شێوه‌ی بێ به‌رامبه‌ر هه‌یه و زۆر جیاوازی نیه له‌گه‌ل وه‌شانه‌ی كه به‌پاره‌یه .\n4. COMODO Free Security software's\nئه‌مه‌ش یه‌كێكی تره له ئه‌نتی ڤایرۆسه‌كان به‌لام جیاواز له كۆمپانیاكانی تر وه‌شانی بێبه‌رامبه‌ری هه‌یه له هه‌موو بواره‌كاندا\nئه‌م جۆره ئه‌نتی ڤایرۆسه ته‌نها له‌و جۆره ویندۆزانه كار ده‌كات كه ئه‌صلن (genuine) كارده‌كات\n6. Clam AV Open Source Anti Virus software\nیه‌كێكی تر له ئه‌نتی ڤایرۆسه‌كان كه پێویست به هیچ لانسه‌رێك ناكات\n7. PC Tool Anti Virus software\nئه‌م ئه‌نتی ڤایرۆسه یه‌كێك له‌و ئه‌نتی ڤایرۆسانه‌یه كه ڤایرۆسه ترسناكه‌كان ده‌گرێت و ئاگادارت ده‌كاته‌وه له‌كاتی به‌كارهێنانی دووباره پاسوۆردێك له هه‌ر سایتێك ، زۆر به‌هێزه بۆ پاراستنی كریدت كارت .\n9. Bit Defender free Antivirus\nیه‌كێك له كۆمپانیا هه‌ر پێشكه‌وتووه‌كانی بواری ئه‌نتی ڤایرۆسه ، كه زۆرێك له ڤایرۆسه‌كان ده‌گرێت و ئه‌گه‌ر تۆ به‌رده‌وام ئه‌نترنێت به‌كارده‌هێنی ئه‌وه ئامۆژگاریت ده‌كه‌م ئه‌م ئه‌نتی ڤایرۆسه به‌كاربهێنه\n10. Ad-Aware free Antivirus software\nئه‌مه‌ش یه‌كێكی تر له ئه‌نتی ڤایرۆسه‌كان كه ده‌توانی له‌م لینكه‌وه داونلۆدی بكه‌ی ئێره كلیك بكه\nLabels:photos به‌رنامه‌كان, فێركاری, فێركاری فه‌يسبووك, فێركاری كۆمپيوته‌ر


✌ حەسەن کوێستانی شەهیدان\n📅 کاتی تۆمارکردن Dec 15 2008 1:28PM\n👁 ئەم بابەتە 21,433 جار بینراوە\nناوی تەواوی حەسەن ئەحمەد عەبدوڵڵا لەدایکبووی ساڵی [ زۆرتر... 👁] ✖ ✖ 8 6 ✔ 99% ✍ هـ.ب. 15-12-2008 13:28:08\n📷 حەسەن کوێستانی و دایکی و باوکی وێنە و پێناس\n📅 کاتی تۆمارکردن Jul 16 2018 4:41PM\nحەسەن کوێستانی و دایکی و باوکی [ زۆرتر... 👁] ✖ ✖ 0 1 ✔ 77% ✍ ز.س. 16-7-2018 16:41:19\n📷 سمایل وەرتێ و حەسەن کوێستانی وێنە و پێناس\n📅 کاتی تۆمارکردن Jun 17 2016 4:23PM\n... [ زۆرتر... 👁] ✖ ✖ 0 0 ✔ 70% ✍ هـ.ب. 17-6-2016 16:23:01\n📷 شەهیدان عەبدولرەزاق، حەسەن کوێستانی وێنە و پێناس\n📅 کاتی تۆمارکردن Jul 16 2018 3:13PM\nشەهیدان عەبدولرەزاق، حەسەن کوێستانی [ زۆرتر... 👁] ✖ ✖ 0 2 ✔ 77% ✍ ز.س. 16-7-2018 15:13:44\n📷 مامۆستا ڕێبین و شەهید حەسەن کۆێستانی و شەهید کەمالی حاجی ئاغا و عەبدوڵا بۆر وێنە و پێناس\n📅 کاتی تۆمارکردن Aug 21 2018 12:34PM\nمامۆستا ڕێبین و شەهید حەسەن کۆێستانی و شەهید کەمال [ زۆرتر... 👁] ✖ ✖ 0 3 ✔ 72% ✍ ز.س. 21-8-2018 12:34:31\n👫 هەژان حەسەن کوێستانی کەسایەتییەکان\n📅 کاتی تۆمارکردن May 22 2014 11:34AM\nکاندیدی لیستی یەکێتییە، بۆ هەڵبژاردنەکانی ساڵی 201 [ زۆرتر... 👁] ✖ ✖ 2 1 ✔ 94% ✍ هـ.ب. 22-5-2014 11:34:59\n📷 کۆسرەت ڕەسوڵ، فەرەیدون عەبدولقادر و شەهید حەسەن کۆێستانی وێنە و پێناس\n📅 کاتی تۆمارکردن Jul 30 2018 6:40PM\n... [ زۆرتر... 👁] ✖ ✖ 0 3 ✔ 75% ✍ ز.س. 30-7-2018 18:40:08


کۆنگره‌ی حیزبی ژینگه‌ی سوید - Radio Sweden Kurdish - رادیۆی سوید Radyoya Swêdê | Sveriges Radio\nکۆنگره‌ی حیزبی ژینگه‌ی سوید\nبڵاو کرایه‌وه måndag 26 maj 2008 kl 17.34\nپارتی ژینگه‌ی سوید ڕێبازی کاری سیاسی خۆی ده‌گۆڕێ، به شێوه‌یه‌ک که له‌مه‌ودوا زیاتر کار بۆئه‌و پرسانه ده‌کات که له ئارادان وده‌کرێ جێبه‌جێ بکرێن. ئه‌مه له پاڵ سیاسه‌تی دوربینی که پێشتربه‌رنامه‌ی کاری ئه‌م پارته‌بوو. ئه‌م بڕیاره‌و چه‌ند بڕیارێکی تر له کۆنگره‌ی ساڵانه‌ی ئه‌م پارته‌دا که دوێنێ کۆتایی هات تاووتوێ کران.\nئێمه پارتی سیاسه‌تی دوربینی و سیاسه‌تی واقعبینانه‌ین. و هه‌رواش ئه‌مێنینه‌وه. به‌م قسانه Maria Wetterstrand که یه‌کێکه له دوو وته‌بێژی پارتی ژینگه‌ی سویده، باسی له سیاسه‌تی نوێی پارته‌که‌ی کرد. هه‌روه‌ها ووتی ئه‌م جۆره سیاسه‌ته پێویسته و مه‌رجه له کاتێکدا ئێمه وه‌ک پارتی ژینگه ئه‌رکی گه‌وره‌مان له‌سه‌رشانه له سیاسه‌تی سویدا.\nئه‌م کۆنگره‌یه بۆ رێبه‌رانی پارته‌که به گرنگ هه‌ڵده‌سه‌نگێنرێت، چونکه له‌م کۆنگره‌یه‌دا بواری ئه‌وه ڕه‌خسا که پارته‌که سیاسه‌تی خۆی بگۆڕێت به‌شێوه‌یه‌ک که باوه‌ڕێکی زیاتر بباته‌وه‌و ببێته پارتیێک که سیاسه‌ت و به‌رنامه‌کانی له پارته‌کانی تر جیاوز نه‌بێت. له هه‌مانکاتدا پارتی ژینگه ده‌یه‌ویت بیر و سیاسه‌ته دووربینیه‌کانی خۆی له ده‌ست نه‌دات. سه‌باره‌ت به‌وه‌ی که ئه‌م دووجۆره سیاسه‌ته تا چ ڕاده‌یه‌ک سه‌رکه‌وتو ده‌بێت Maria Wetterstrand ده‌ڵێت به دڵنیایه‌وه ئێمه توانیومانه به‌لانسێکی باش له نێوان سیاسه‌تی نوێ و کۆنی پارته‌که‌ماندا دروست بکه‌ین.\nپارتی ژینگه‌ی سوید هه‌نگاو بۆ هاوپه‌یمانیه‌ک له‌گه‌ڵ هه‌ردوو پارتی چه‌پ و پارتی سۆسیالدیمۆکراته‌کاندا ده‌نێ، وه‌ک خۆئاماده‌کردنێک بۆ هه‌ڵبژاردنه‌کانی دووساڵی داهاتوو بۆ پێکهێنانی حکومه‌تێکی به‌دیل بۆ حکومه‌ته‌که‌ی راینفێلد.\nجه‌بار ئه‌مین ئه‌ندامی پارتی ژینگه‌و نوێنه‌ری شاری ئومیۆ Umeå له کۆنگره‌ی ئه‌م دواییه‌ی پارته‌که‌دا سه‌باره‌ت به سیاسه‌تی نوێی پارتی ژینگه ده‌ڵێ ناتوانرێت باس له ئاراسته گۆڕینی سیاسی بکرێت، به‌ڵکه ئه‌وه‌ی که نوێه له به‌رنامه‌ی ئه‌م پارته‌دا ئه‌وه‌یه که زیاتر کار بۆ پرسه نزیکه‌کان ده‌کرێت تا پرسه دووره‌کان.\nماریا وێته‌رستراند وته‌بێژی miljöpartiet ده‌ڵێ ئه‌گه‌ر بمانه‌وێت پرسه گرنگه‌کان ئاماده‌بکه‌ین و بیان گه‌یه‌نینه ئه‌نجام له گه‌ڵ پارتی سۆسیالدیمۆکراته‌کان، ئه‌وا ئه‌بێت کاره‌کانمان به هاوقۆڵی له ماوه‌ی ئه‌مساڵدا ده‌ستپیبکه‌ین. له پرسی ئه‌وه‌ی که ئاخۆ پارتی ژینگه هاوجه‌م یه‌کن له‌سه‌ر ئه‌م ڕیبازه نوێیه‌ی کارو هاوپه‌یمانیان له‌گه‌ڵ پارته‌کانی تردا ماریا وێته‌رستراند ده‌ڵێ ئێمه هیچ کاتێک وه‌ک ئێستا یه‌ک نه‌بووین. هه‌روه‌ها جه‌ختی له گرنگی مه‌یسه‌ربونی و خستنه‌کاری ئه‌و پرس و پیشنیارانه‌کرده‌وه که پارتی ژینگه چه‌ند ساڵێکه هه‌وڵیان بۆئه‌دات.\nهه‌روه‌ها وته‌بێژی پارتی ژینکه ماریا ویته‌رستراند جه‌ختی له‌سه‌ر پرسی بیمه‌ی بێکاری کرده‌وه‌و وتی یه‌کێک له‌پرسه هه‌ره‌گرنگه‌کانی حکومه‌تی هاوپه‌یمانی داهاتو ئه‌وه‌یه که چاره‌سه‌رێک بۆ ئه ژماره زۆره له هاوڵاتیان بدۆزێته‌وه که که‌تونه‌ته بازنه‌ی نه‌بونی بیمه‌ی بێکاریه‌وه. هه‌روه‌ها دڵنیای خۆی ده‌ربڕی به‌رامبه‌ر به‌پشتگیری و هاوده‌نگی هاوڵاتیان بۆ ئه‌م پێشنیاره.\nبڕیاریکی تر که‌له‌م کۆنگره‌یه‌دا تاوتوێکرا سه‌باره‌ت به مه‌رجی هاتنه‌ده‌ره‌وه‌ی سویده له EU واتا یه‌گرتووی ئه‌وروپا که پیشتر ئه‌م پارته جه‌ختی له‌سه‌رکردۆته‌وه، له‌م کۆنگه‌ره‌یه‌دا بڕاردرا که له پایزی داهاتودا له ده‌نگدانێکی ناوخۆی پارته‌که‌دا ساغ بکرێته‌وه. ئه‌نجێلا ئیلۆرد ده‌ڵێ سیاسه‌تی پارته‌که‌مان جیاوازی هه‌یه له گه‌ڵ دووساڵی ڕابوردودا و ئێستا پرسی گرنگتر له پرسی هاتنه‌ده‌ره‌وه‌ی سوید له یه‌گرتوی ئه‌وروپا هه‌یه ، که کاری بۆ بکه‌ین.


نێچیرڤان بارزانی: ئەو رۆژگارە بەسەرچوو بە پەلاماردانی پارتی لە سلێمانی دەنگ کۆبکەنەوە - رۆژنامه‌ی خه‌بات\nنێچیرڤان بارزانی: ئەو رۆژگارە بەسەرچوو بە پەلاماردانی پارتی لە سلێمانی دەنگ کۆبکەنەوە\nله تشرینی یه‌كه‌م 6, 2021\nنێچیرڤان بارزانی، لە سلێمانی رایگەیاند: “ئەو سەردەمە بەسەرچوو کە هیچ لایەنێک بیەوێت بە هێرشکردن و پەلاماردانی پارتی لەم ناوچەیە دەنگ کۆبکاتەوە، ئەو سیاسەت و تەکنیکە بەتاڵ بووەتەوە، ئیتر خەڵک بەو قسانە هەڵناخەڵەتێ، هێرشکردن و پەلاماردانی پارتی بۆ کۆکردنەوەی دەنگ رێگەیەکی هەڵەیە، ئەو رۆژگارە بەسەرچوو”.\nنێچیرڤان بارزانی، جێگری سەرۆکی پارتی دیموکراتی کوردستان لەمیانی بەشداریکردن لە ئاهەنگی بانگەشەی پارتی لە سلێمانی لە سەرەتادا رایگەیاند: “لە دیداری دوێنێم لەگەڵ ئەندام و لایەنگرانی ئەنجومەنی سەرکردایەتی کەرکووک – گەرمیان، ناوی هەندێک شەهیدم هێنا و ناوی هەندێکیانیشم نەهێناوە، لێرەوە داوای لێبوردن لە بنەماڵەی سەربەرزی ئەو شەهیدانە دەکەم کە ناویانم نەهێناوە، مەبەست لەوە تەنها وەک نموونە بووە، ئەگەر لەم بابەتە دڵگرانن دیسان داوای لیبوردن دەکەم”.\nنێچیرڤان بارزانی، گوتی: “دڵخۆشم کە ئەمڕۆ لە پایتەختی رۆشنبیری، شاری سلێمانی خۆشەویست، لە شارە حەیاتەکە، لە شاری هەڵمەت و قوربانی، سڵاوی جەنابی سەرۆک بارزانی و سەرکردایەتی پارتیتان پێبگەیەنم، ئێوە خۆشەویستی ئێمەن و پێتانەوە سەربەرزین”.\nراشیگەیاند: “من کە سلێمانی دەبینم، زۆر دڵخۆش دەبم، چونکە بەڕاستی سلێمانیم خۆشدەوێت، شاری دایکم و باپیر و خزمەکانمە و شاری ئەدەب و کوردایەتی و رۆشنبیرییە، ئێوە سلێمانین، بەڵام ئەو هەقەش بە من بدەن کە نێوەم سلێمانییە”.\nنێچیرڤان بارزانی، ئاماژەی بەوەشکرد: “تێکەڵاوی بنەماڵەی بارزانی، لەگەڵ سلێمانی و ئەو ناوچەیە بۆ مێژووێکی کۆنتر لە مێژووی پارتی دیموکراتی کوردستان، مێژووی خەبات و ئەرشیفی وێنەکانی بنەماڵەی بارزانی و شێخ مەحموودی حەفید و بنەماڵەکانی پێنجوێن و هەڵەبجە و پشدەر و بتوێن و گەرمیان شاهیدی ئەو پەیوەندییەن”.\nجێگری سەرۆکی پارتی، رووی کردە لایەنە سیاسییەکان و گوتی: “نابێ کەس لە کوردستان رەشبین و بێهوا بکەین، دەبێ ئارامیی و خۆشگوزەرانی بڵاوبکەینەوە، داواتان لێدەکەم رەخنەی دڵسۆزانەی ئەو ناوچەیە پێکەوە بکەینە هۆکاری راستکردنەوەی هەڵەکان، نەک هەوڵبدەین بیکەینە رق دژی پارتی، چونکە خەڵکی سلێمانی حەزی لە ئارامیی و خۆشی ژیانە نەک رق و شڵەژان، پارتی بە ژمارەی دەنگ و کورسییەکان تەماشای خەڵکی ئەم ناوچەیە ناکات، بەڵکو بە چاوی دڵسۆزیی و وەفا و خەبات تەماشاتان دەکات، پارتی لەسەرەتا لەو شارە رەگەکانی قایم کردووە و کە سەرکەوتووە لەم شارەدا گەشەی کردووە، وەک پارتی قەرزداری سلێمانی و ئەم دەڤەرەین”.\nباسی لەوەشکرد: “لێرەوە و لە گەرمەی بانگەشەی هەڵبژاردن داوای هاوکاریی و یەک هەڵوێستی لە هەموو لایەنەکان دەکەین و پێیان دەڵێین فەرموون وەرنە پێشەوە دەست و دڵی پارتی لەپێناو کوردستان هەمیشە کراوەیە، چوار رۆژی تر دەبێ پێکەوە بچینە بەغدا و ئەرکی بەرگری کردن لە مافە دەستوورییەکان جێبەجێ بکەین”.\nنێچیرڤان بارزانی، گوتیشی: “پارتی بە هیچ شێوەیەک غەدر و خۆسەپاندن قبووڵ ناکات، بەڵام بە نەرمی و لەپێناو کوردستاندا ئامادەیە لە بەشی خۆی بداتە هاوپەیمانەکانی”.\nراشیگەیاند: “ئەو سەردەمە بەسەرچوو کە هیچ لایەنێک بیەوێت بە هێرشکردن و پەلاماردانی پارتی لەم ناوچەیە دەنگ کۆبکاتەوە، ئەو سیاسەتە تا ماوەیەک لە عێراق پەیڕەو دەکرا ئەگەر هەر شتێک نەکرابایە دەیانگوت خەتای هەرێمی کوردستانە، ئێستا ئەوە نەماوە، لە ناوخۆی هەرێمی کوردستانیش ئەوە بەسەرچوو قسە بە پارتی بڵێی دەنگ کۆبکەیەوە، میللەت هۆشیارە، ئەو سیاسەت و تەکنیکە بەتاڵ بووەتەوە، ئیتر خەڵک بەو قسانە هەڵناخەڵەتێ، هێرشکردن و پەلاماردانی پارتی بۆ کۆکردنەوەی دەنگ رێگەیەکی هەڵەیە، ئەو رۆژگارە بەسەرچوو، ئێستا گەلی کوردستان هەموو شت دەزانن، دەزانن کێ خزمەت دەکات و کێ بەرگری دەکات”.\nنێچیرڤان بارزانی، ئەوەشی خستەڕوو: “پەیامی سەرۆک بارزانی بۆ هەموومان ئەوەیە نەرم بین و ئارام بین، دەزانم و دەبیستم هەندێک کەس و لایەن هەموو توانا و تەکنیک بەکاردێنن بۆ هێرشکردنە سەر پارتی، بەڵام دیسانەوە پێتان دەڵێین ئارام و لەسەرخۆبن و لە قسەی سەرۆک بارزانی دەرنەچن، هەموومان دەزانین بەرد دەگیرێتە بەرزەکان نەک ئەوانەی کەوتوون”.\nبابه‌تی پێشوو رۆژنامه‌ی خه‌بات 06-10-2021 ژماره 6212\nبابه‌تی دواتر بنکەیەکی تەندروستی لە هەولێر کرایەوە


شیعەو سەربەخۆی كوردستان\nسەرانی شیعەی عێراق نزیكەی زۆربەیان لە گەڵ سەربەخۆیی كوردستاندان، تا ئێستا زۆرێك لە كادیرە باڵاكانی حزبی دەعوە، مەجلیسی ئەعلا و خەڵكی دیكەشیان لێرەو لەوێ ڕێگەی سەربەخۆیی نیشانی كورد دەدەن، بەڵام كورد لەناو خۆیدا ئەو بابەتە وەك بانگەشەو ڕیكلام بەكار دێنێ، نەك ئەوەی پڕۆژەی هەبێت، ئێستا هەر یەك لە حەیدەر عەبادی و تەنانەت نوری مالكیش دەیانەوێ كورد دەوڵەتی سەربەخۆ لە باشوری كوردستان ڕابگەیەنێ، بەڵام رەنگە گرفتیان لەسەر هەندێ شوێن و ناوچە هەبێت، پێشتر نوسەرو سیاسەتكاری شیعە حەسەن عەلەوی كە خاوەنی دەیان كتێب و نوسینە لەسەر شیعە لە عێراقدا و چەوسانەوەی شیعەو ستەمی بەعس، بە ئاشكرا پشتگیری خۆی بۆ دەوڵەتی كوردستان راگەیاندووە، عەلەوی ماوەیەكی زۆریشە سەرقاڵی كتێبێكە لە سەر سەربەخۆی كوردستان، من وای دەبینم ئەم هەوڵە گرێدراوی دیدو بۆچوونی سەرانی شیعەیە .\nشیعە لە عێراقدا نزیكەی لە 55% بۆ 60% رێژەی دانیشتوان پێكدێنن، ئەم رێژەیە لانی كەم تا بابل هیچ كێشەیەكی ئەو تۆیان نیەو لە بابل بەو لاوە ڕێژەی شیعە لە 90% زیاترە، لە بەغداش تارادەیەكی زۆر ئەگەر ژمارەكەیان لە نیوە تێنەپەڕاندبێت، ئەوە ئێستا نیوە پێكدێنن، لە سنوری پارێزگاكانی دیالەو تكریت و كەركوك و موسڵیش كەم و زۆر هەن، بە جیابوونەوەی كورد لە عێراق ڕێژەی شیعە نزیكدەبێتەوە لە 80% ئەمەش دەوڵەتێكی زۆرینە شیعە پێكدێنێ، بۆیە شیعەكان هەوڵی زۆر ئەدەن بۆ سەرخستنی ئەم بابەتە، ئەگەر لەو بارودۆخەشدا سونەش لە پارێزگاكانی ئەنبار، تكریت، موسڵ،دیالە، نەیانتوانی لەگەڵ شیعە بژین ئەوانیش بیر لە خود خاوەنی خۆیان بكەنەوە، هەڵبەت سونەكان ئەگەر هیچ رێگەیەكی تریان لە بەردەمدا نەمێنێ، لە ئەگەری جیابوونەوەی كورد لە عێراق ناچارن بەو بابەتە رازیبن كە لەگەڵ شیعە نەژین، ئەو كاتە سعودیەو قەتەریش كە دوو دەوڵەتی پاڵپشتی سونەی عێراق و بەرهەمێنی توندڕەوی سونەشن بۆ دەرەوەی خۆیان مل بەو كارە ئەدەن .\nشیعەكان، كوردیان سەر پشك كردووە لەوەی لە عێراق جیا بێتەوە، كێشە ئەوەیە كورد ئامادەیی ئەوەی تیا نیە، لە حاڵێكدا ئەگەر شیعە بەو جۆرەی دەیانەوێت پڕۆژەكەیان بچێتە پێشەوە، ئەوە ئێرانیش لاری نابێت لەو جیابوونەوەیە، یان دژایەتی ناكات ئەگەر لە گەڵیشی نەبێت، ئەو دەم ئێران دەوڵەتێكی هاوپەیمانی شیعەی بۆ دروست دەبێت، بە بێ ئەوەی سعودیەو قەتەر بتوانن نەیاری بكەن، لە هەموو بارێكدا هێشتا توركیا سەرسەختانە دژایەتی خۆخاوەنی كوردی باشور دەكات، لەگەڵ ئەوەشدا كە پارتی رێكەوتنی 50 ساڵەی لەگەڵی هەیەو تارادەیەكی زۆریش ئەو بەشەی سەرزەمینی باشوری كوردستان كە پارتی دەستی بەسەردا ڕادەگات خراوەتە خزمەت توركیاوە،هەروەها پەیوەندیەكی زۆر قوڵ لە نێوان پارتی و ئاكەپەو ئەردۆغاندا هەیە، لێ لەوە دەچێت توركیا زۆرتریان لە كوردی باشور بووێت تا ئەوەی بە خودخاوەنی كوردو ئەو پڕۆژە رانەگەیەنراوە ڕازیبن كە شیعە كاری لەسەردەكات .\nئەوەی مایەی هەڵوەستەیە لە نێو ئەم كەش و هەواو بارو دۆخەسیاسیەدا، شیعە پڕۆژەی خۆی هەیە، سونە پڕۆژەو پاڵپشتی هەیە، ئەگەر چی باجی ئەو نەیاریەیی بە زیادەوە دایەوە كە لەگەڵ ئەمەریكا كردی، ئەوەی پڕۆژەی نیە، ئەوەی دەوڵەتی كوردی وەك ریكلام بەكاردێنێ، ئەوەی لە ناوخۆیدا دەوڵەت و ریفراندۆم بۆ بانگەشەی لێدانی ئەوانی تربەكار دێنێ كوردە، كورد هیچ ئامادەكاریەكی بۆ ئەو بابەتە نەكردووە، ئێستا باشوری كوردستان زۆر زیاتر لە ناوچە سونیەكان لە قەیراندان، هەر ئەوەیە كەشەڕیان تیا نییە وەك ئەو ناوچانە، هیچ پڕۆژەیەكی دروست لە بەردەستا نیە بۆ دەوڵەتداری، حكومەت موفلیسەو شكستی هێناوەو ودەرچەیەكی نیە بۆ دەرباز بوون، ئەمە هەر یەك لە نێچیرڤان بارزانی سەرۆكی حكومەت و ئاشتی هەورامی وەزیری سامانە سروشتیەكان وتیان، لایەنە سیاسییەكان ناجۆرو ناتەبان، پارلەمان پەكخراوەو هیچ رۆڵێكی نیە، سەرۆكایەتی هەرێم كە هۆی سەرەكی قەیرانە سیاسییەكەی هەرێمە بێ هیچ پاڵپشتێكی یاسایی دروست، قۆرخ كراوە، لە سەركردە دیارەكانی حزبە سیاسییەكانی كوردستان، نەوشیروان مستەفا كە دەتوانێ رۆڵی گەورە بگێڕێ لە وڵات نییە، جەلال تاڵەبانی نەخۆشەو كاریگەریەكی ئەو تۆی لە گۆڕەپانەكە نەماوە، جێگرەوەكانیشی هەریەكەو لە ئاوازێ دەخوێنن، بارزانی كە لە كوردستانەو تاڕادەیەكی زۆر لە دیدی وڵاتانی دەوروبەرو دەرەوە وەك مەڕجەع سەیر دەكرێت، خۆی لە سەرو كێشەكانەوە دەبێنێت، نایەوێت لە بەرگ و كاڵای حزب بێتە دەرەوە، نەیتوانیوە سنورێك بۆ ستەمكاری حزبەكەی بەرانبەر ئەوانی تر دابنێت .\nبەم بارو دۆخەوە مرۆڤ دەكارێ بڵێ ئەوە تەنیا كوردە بۆ ئایندەو سبەی هیچ پڕۆژەیەكی نییە، لە كاتێكدا زیاتر لە 5 ساڵە شیعە هانماندەدەن لە عێراق جیابینەوە و بۆ ئەو كارە ئامادە سازی بكەین، ئێمە ئەوەندەی دەمانەوێ بانگەشەی دەوڵەت بۆ ناوبانگی كەس و لایەنێ بەكار بێنین، ئەوەندە لە بیری ئەوەدانین نەخشەڕێی بۆ دابنێین، دڵمان بەوە خۆشە سیاسەتمەدارێكی پیری ئیسرائیل، یان كۆڵۆنیالێكی خانەنشین، یاخود نزیكەكانی ترەمپی سەرۆكی ئایندەی ئەمەریكا لە تەك سەربەخۆیی كوردان !!\n 2913 جار بینراوه


کوردیپێدیا - 07-12-2016\n📅 07-12-2016 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\n- دەمیرتاش لەدوای زیندانی کردنییەوە بۆ یەکەمجار چاوی بەئەندامانی خانەوادەکەی دەکەوێت.\n- شاندی پارتی چەپی سوید کە بڕیاربوو ئەمڕۆ لە زیندانی کاندرا سەردانی فیگەن یوکسەکداغ، هاوسەرۆکی گشتی پارت دیموکراتی گەلان- هەدەپە، بکەن، بەڵام وەزارەتی دادی تورک رێگای نەداسەردانەکە بکرێت.\n- لەسەر رێگای تەل حەمیس و تربەسپی، لە باشوری شاری قامیشلو، مینێکی چێندراو بە ئۆتۆمبێلێکدا تەقیەوە و لە ئەنجامدا پێنج هاوڵاتی گیانیان لەدەستدا.\n- ئەنجومەنی نوێنەرانی عێراق پشکی %17ی هەرێمی کوردستانی لە بودجەی 2017ی عێراقدا جێگیرکرد.\n- مامۆستایانی ناڕزای سنوری شارۆچکەی قەڵادزێ، لە بەردەم بەڕێوبەرایەتی پەروەردەی شارۆچکەی قەڵادزێ گردبوونەوەیەکیان ئەنجامدا و ڕایانگەیاند، کە نە پاساوی داعش و نە نوسراوی فەرمی ناتوانێت بایکۆتمان پێ بشکێنێت.\n1. 👁 سلێمانی.. رێکخراوێکی ئەڵمانی هەلی کار بۆ 3500 کەس دەڕەخسێنێت\n2. 👁 لە بودجەی 2017دا لەسەدا 3.8 لە موچەی فەرمانبەرانی هەرێم بۆ پێشمەرگە دەبڕدرێت\n3. 👁 هەژمارا بنگەهێن تۆمارکرنا بایۆمەترى ل دهۆک هاتنە زێدەکرن\n➕ ئەم بابەتە لەلایەن: (هاوڕێ باخەوان)ەوە لە: Dec 7 2016 9:33PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Dec 7 2016 9:38PM باشترکراوە\n👁 ئەم بابەتە 9,372 جار بینراوە


عێراق دەیەوێت پڕۆژە یاسایەكی سەردەمی بەعس بگەڕێنێتەوە\n2018-11-24 [06:17 AM]\nلە خولی رابردووی پەرلەماندا پڕۆژە یاسای خزمەتی سەربازی بەزۆری لەلایەن وەزارەتی بەرگری عێراق ئاراستەی ئەنجوومەنی شورا كراوە و چاوەڕوانیش دەکرێت لە دوای پێکھێنانی کابینەی نوێی حکوومەتی عێراق ئەو پڕۆژەیە رەوانەی پەرلەمان بكرێت.\nوەزارەتی بەرگری داوا دەكات، تەمەنێکی دیاریکراوی گەنجەکانی وڵات بانگھێشتی خزمەتی سەربازی بە زۆر بکرێن، ھاوشێوەی سەردەمی ڕژێمی سەدام حوسێن، پەرلەمانتارێکی دەوڵەتی یاساش دەڵێت "پاڵپشتی ھەنگاوی لەو جۆرە دەکەین تاکو لەو رێگایەوە ھەستی نشتیمانی و یەکڕیزی نێوپێکھاتەکان و دەستەبەری ھەلی کار بکەین".\nعەدنان ئەسەدی، پەرلەمانتاری کوتلەی دەوڵەتی یاسا لە ئەنجوومەنی نوێنەرانی عێراق بە K24 راگەیاند: "خزمەتی سەربازیی بەزۆر ھاوسەنگی لەنێوان پێكھاتەكان دروست دەكات، ئێستا لە ھیچ یەكەیەكی سەربازیی تەواوی پێكھاتەكانی تێدانیە، یان بە جۆرێكی دیكە رۆڵەكانی مووسڵ لە شارەكەی خۆیان ھی ھەولێریش بە ھەمان شێوە، خزمەتگوزاری بەزۆر رۆڵەی پابەند و نیشتمانیی دروست دەكات، كە ھەست بە خەمی گەل و مەینەتییەكانی دەكات لە ھەمانكاتدا ھەلی كاریش زیاد دەكات".\nناسر ھەرکی، ئەندامی لیژنەی ئاسایش و بەرگری لە پەرلەمانی عێراق دەڵێت: "وەك لیژنەی ئاسایش و بەرگری ھێشتا ئەو پڕۆژەمان بە دەست نەگەیشتووە، بەڵام بە بڕوای من سەربازی بەزۆر لە حكوومەتی ئێستای عێراق سەركەوتوونابێت، لەبەر ئەوەی دەبێ حكوومەتێكی نیشتمانیی بێت و لە ھەموو عێراق بتوانێ گەنجان ناچاری سەربازی بكات، بەڵام حكوومەتی عێراق ئێستا تەوافقییە".


ئەزمەی هەست ...!!! حەمید عەزیز\nژیری پلەو جوانی هەیە یەکێک لەو پلە جوانانەی ئەوەیە کەهەست و خاوەندارێتی دەبەخشێت بەکەسەکە خۆی هەروەکو بزانیت لەچ کات و شوێنێکدا چی دەکەیت .؟.بۆ وێنە تۆ کاتێک ژیریت وەکو نوسەر کەنەتەوەکەت لەخۆش گوزەرانی و دەوڵەمەندیدابن ئەوکات کتێبێک چاپ دەکەیت و بیخەیتە بازاڕەوە بەدڵنیایی یەوە کڕیاری زیاتر دەبێت لەوەی کەبەپێچەوانەوە بێت و قات و قڕی و برسێتی خەڵکیی گێژی دوای نان بن نەک وشە .\nژیری ئەوە نی یە کەتۆ لەتەمەنی گەورەییدا قەدرو ڕێزی ژیان و دەوروبەری بزانیت لەڕاستیدا ژیری پێش کامڵ بوونی تەمەنە گرنگ نی یە کەتۆ لەتەمەنێکی بەرزدابیت و ژیربیت نەخێرو پێچەوانەکەی ڕاستە .گرنگ ئەوەیە لەتەمەنی جوانیدا گرنگی بەشتە ڕۆحی و هەستە ناسک و جوانەکانی ژیانییت بدەیت وەکو عەشق و پێکەوە ژیان، بۆیە کاتی زۆرت لەبەردەستدا دەبێت و ژیانی پڕمیهرو جوانی و خۆشگوزەرانی دەبەیتە سەرو بەختەوەردەبیت بۆیە ئەوە ژیری یە نەک ئەوەی پێشوترکەتەمەن و ساتە جوانەکانی کەسێتیت لەدەست ڕۆیشتبێت و دوایی تاقیکردنەوەکانی ژیان و تاڵی یەکانی وانەی فێرکردبیت .\nلەڕاستیدا ژیری چۆن باشەیەو سودی هەیە ئاواو لەهەمان کاتدا بەدبەختیشت پێدەبەخشێت بەڵام ئەگەر ژیریەکەت فڕوفێڵی لەگەڵ بوو دەوڵەمەندت دەکات بەڵام بەختەوەر نابیت، کەواتە ژیری ڕاستەقینە ئەوەیە کەتۆ مرۆڤێکی سادەو جوان و پاک بیت دوربیت لەدرۆو فڕوفێل و تەڵەکەبازی ژیانیی بەرامبەر خۆت و دەوروبەرت .\nزۆر باسی ژیریمان کرد بابێینە سەر گێلێتی یان کەسی گێل، مرۆڤی گێل ئەو کەسەیە کەهەست بەجوانی یەکانی خۆی ناکات بەوەفا نابێت بۆ بەرامبەرلەڕەفتاردا وەکو گەمژە دەڕوات کەچی لەهەمان کاتدا مرۆڤێکی دڵپاک و بەریئە .\nژیری ئەوەیە کەنابێت هەموو درۆکانی خۆت بزانیت بۆیە بۆ ئەوەی ئاسودە بژیت بەنهێنی کارەکانت مەکەو مەژی هەموو شتەکانت بازانراوو ئاشکرابن خۆت هەست بەبەختەوەری دەکەیت کاری نهێنی و درۆ گرێی دەرونی و دڵەڕاوکێت بۆ دروست دەکات زەرەر لەژیان و بەختەوەریت دەدات .ژیری ئەوەیە کەدوربیت لەپێچ و پەناو درۆو هەڵەشەیی چونکە مرۆڤ یەکجار دەژی بەهێمنی و ئاشکراو سەربڵندانە بژی خۆشبەخت دەبیت .


حەق بەخوێند کارانە ، دەبێت هەموومان پشتگیری خوێندکاران بکەین – ته‌ڤگه‌ر\nسەرەکی/گۆشەی ئازاد/حەق بەخوێند کارانە ، دەبێت هەموومان پشتگیری خوێندکاران بکەین\nدەسەڵاتی هەرێم بوە بە ئامراز و وەسیلەیەک بۆ كۆكردنەوەی پارە بۆ كوڕ و كچی بەرپرسان و بنەماڵەكانیان ، هەتا داهاتی ئەم هەڕێمە زۆر بێت ئەوان زیاتر دەست دەخەنە بینەقاقەی میلەت، دەسەڵاتێک زۆرترین داهات لە باوک و دایکی خوێندکاروهاوڵاتیان وەربگرێت و دەیان کۆمپانیای بەسەر هاوڵاتیەوە ساخ کردبێتەوە كەچی خۆی بێ دەنگ كردوە لە پێدانی دەرماڵەی خویندكاران.\nڕاستە ئەو دەرماڵەیە پارەیەکی ئەو تۆ نیە بۆ پڕکردنەوەی پێداویستی خوێندکار بەڵام هیچ نەبێت چارەسەری کۆمەڵێک کێشەی سەرەتای خوێدکار دەکات، هەموومان كاتی خۆی ئەو دەرماڵە نەبوایە نەماندەتوانی خوێندن بەڕێک و پێکی تەواو بكەین بەبێ گرفت.\nکاتێک خوێندکار داوای مافەکەی دەکات گوێی بۆ ناگیرێت، هاوردەکات گوێی بۆناگیرێت، دەنوسێت گوێی بۆناگیرێت، ناچارە ڕێگە چارەیەک بەکار بهێنێت تاکو هیچ نەبێت داواکاریەکەی ببیسرێت بەڵام دەیان وسەدان میكزەمینی پڕ چەکدار دەخەنە كار بۆ گرتن و بێزاركردنیان وەك بڵێیت ئەوە خوێندکارە پارەی میلەتی خواردوە ، ئەوە خوێندکارە نەوتە فرۆشێت و باج و ڕسوماتی زیاد کردوە، ئەوە خوێندکارە ئەم وڵاتەی کردوەتە ژێر قەرزەوە و توشی شکستی کردوە!\nدەبێت بە هەموومانەوە پارێزگاری لە خوێندکاران بکەین داواكاریەكانی خویندكاران حەق و ڕەوان ئەوەی ناڕەوایە بەهێز و گرتن و گواستنەوە بەدەمیانەوە دەچن، هەموو تاکێک بەخوێندکارانیشەوە مافی خۆیانە لەم وەڵاتەی كە خاوەنی سامانێكی سروشتی زۆرە بە كەرامەت و سەربەرزییەوە بژین نەك بەس کوڕ و كچی بەرپرسەكان و باوک و بنەماڵەکانیان سەروەتی میلەت لوش بدەن و میلەتیش برسی و بێکەس بێت.\nتەماشاکەن، لەم مانگی پێشو داهاتی دەسەڵاتی هەرێم بەم شێوەیە بوە رۆژانە زیاتر لە (٤٤٠) هەزار بەرمیل نەوتی هەناردەی دەروە کردوە و(٧٠) هەزار لە ناوخۆش دەفڕۆشێت بە نرخی بازاری جهانی بە پاڵاوگە نایاسایەكان، وەك خۆیان دەڵین بە (١٠ )دوڵار كەمتر لە نرخی برێنت دەی فرۆشن كەواتە داهاتی یەك مانگ دەكاتە زیاتر لە (1,071,000,000) ملیار دولار، كە دەكاتە(1,552,950,000,000)تریلیون دینار، ئەوە جگە لە باج وگومرك وبابەتەكانیتر كە هەتا دێت زیاد دەكات و لەگەڵ ئەوەشدا دووسەد ملیار دینار لە عیراقەوەدێت بۆهەرێم!!\nببینن، سەرۆكی حکومەتی هەرێم كە (مەسرور بەرزانی)ە، زانكۆی ئەمریكی دهۆكی كردوە بە ناوی كورەكەیەوە ، سەرۆکی هەرێم كە (نێچیرڤان بەرزانی)ە، كورەكەی خۆی كردوە بە خاوەنی زانكۆی كوردستان، ئەم دوو زاتە بەرپرسن لە بڕینی دەرماڵەی خوێندكاران و پێیان رەوا نابینین كە ئەو پارەکەمە بدەن بە خوێندكاران بۆ ئەوەی یەک تۆز ئەرک لەسەر خانەوادەکانیان کەم کەنەوە، کەدێتە سەر داواکردنی ماف ئاغاکانیان بەهێز ڕوو بەڕووی ئەو کوڕ و کچانە دەبنەوە کە ئۆخەییان نەکردوە لەو وڵاتەی کە قوربانیان بۆداوه.\nتاگەکانغالب محمد عەلی\nعادل عوسمان لەتێکۆشانی نەتەوەیی کورددا، ھێڵی ھەرە کوشندە بێھیوایی، خۆبچوک بینین و ناڕێکخراوبوونە. گەلی کورد …


قائیمقامیەتی سلێمانی ڕوونكردنەوەیه‌ك بڵاوده‌كاته‌وه\nhunar 18/01/2020 - 09:10 بڵاوکراوەتەوە لە هەواڵ/كوردستانی\nدوای ئەوەی لەلایەن ئەندام پەڕلەمانێكەوە بڵاوكرایەوە، "لیژنەكانی تەندروستی و قائیمقامیەتی سلێمانی دەستیان بەسەر پاقلەدا گرتووه، كه بە حەبی (پاڕاسیتۆڵ) كوڵێنرابێت"، قائیمقامیەتی سلێمانی له‌وباره‌یه‌وه راگه‌یه‌ندراوێكی بڵاوكرده‌وه.\nلە ڕاگەیەنراوێكدا قائیمقامیەتی سلێمانی ئاماژه‌ی به‌وه‌كردووه: پاش ئەوەی لەلایەن ئەندام پەڕلەمانێكەوە لەڕێی تۆڕی كۆمەڵایەتی فەیسبووك بڵاوكرایەوە، كە لیژنەكانی تەندروستی و قائیمقامیەتی سلێمانی دەستیان بەسەر پاقلەدا گرتبێت بە حەبی (پاڕاسیتۆڵ) كوڵێنرابێت، ڕەتیدەكەینەوە، كە هیچ حاڵەتێكی وەها لەلایەن لیژنەكانی قائیمقامیەتی سلێمانیەوە تۆماركرابێت و هیچ بڕە پاقلەیەكی كوڵاویش دەستی بەسەردا نەگیراوە.\nباس له‌وه‌شكراوه:بەمەبەستی سەلامەتی تەندروستی هاوڵاتیان، ئەو خواردەمەنیانەی ڕۆژانە دەیكڕن و دەیخۆن، قائیمقامیەتی سلێمانی لەڕێی (38) لیژنەوە لەبەرەبەیانێكی زووەوە تا درەنگانێكی شەو چاودێری ووردی بازاڕو شوێنەگشتییەكان دەكات و سەرپێچیكاران سزا دەدات كەبە سزای ماددی دەستپێدەكات تاكو داخستنی شوێنەكە و ڕووبەڕووكردنەوەی خاوەنەكەی بەدادگا.\nله‌كۆتایی راگه‌یه‌ندراوه‌كه‌ش ئاماژە بەوە كراوە: قائیمقامیەتی سلێمانی و لیژنەهاوبەشەكانی هاوڵاتیان دڵنیا دەكەینەوە چاوێكی كراوەدەبن و مكوڕدەبن لەسەر پاراستنی تەندروستییان.\nبەندی (9) و (12)ـی كیمیای پۆلی دوانزە لادرا\nرێكخراوی تەندروستی جیهانی هەواڵە خۆشەكەی بۆ عێراقییەكان راگەیاند\nئاماری نوێی تووشبوانی كۆرۆنا له ئێران ئاشكرا كرا\nكارێكی گرنگ له كافتریای قوتابخانه‌كان ئه‌نجامده‌درێت\nفراكسیۆنی یه‌كگرتوو: هه‌موو فشارو به‌دواداچونێك ده‌كه‌ین بۆ یەکلایی بونەوەی دۆسییەی مناڵە حەوت ساڵانەكە


ئاژانسی ده نگو باسی کوردستان: YPG هه‌ڵمه‌تى تۆڵه‌سه‌ندنه‌وه‌ى ده‌ستپێکرد و (40)ئه‌ندامى دیکه‌ى داعش کوژران\nYPG هه‌ڵمه‌تى تۆڵه‌سه‌ندنه‌وه‌ى ده‌ستپێکرد و (40)ئه‌ندامى دیکه‌ى داعش کوژران\nYPG هه‌ڵمه‌تى تۆڵه‌سه‌ندنه‌وه‌ى ده‌ستپێکرد و (40)ئه‌ندامى دیکه‌ى داعش کوژران.\nدوێنێ یه‌کینه‌کانى پاراستنى گه‌ل(YPG) له دژى گروپه چه‌ته‌کانى داعش له رۆژئاواى هه‌رێمى کوبانێ هه‌ڵمه‌تێکیان به ناوى ''تۆڵه‌سه‌ندنه‌وه‌ى شه‌هیدانى زۆرمێخار'' ده‌ستپێکرد و له ئه‌نجامدا (40) ئه‌ندامى گروپه چه‌ته‌کانى داعش کوژران، هه‌روه‌ها (10) ئۆتۆمبیل تێکشکێندراون و چه‌ندین باره‌گاشیان لێ خاپوورکراوه.\nسه‌رچاوه هه‌رێمییه‌کان رایانگه‌یاند، شه‌وى رابردوو شه‌ڕڤانانى YPG له رۆژئاواى هه‌رێمى کوبانێ له دژى باره‌گاکانى گروپه چه‌ته‌کانى ده‌وڵه‌تى ئیسلامى ئێراق و شام(داعش) ده‌ستیان به هه‌ڵمه‌تێک کردووه به ناوى ''تۆڵه‌سه‌ندنه‌وه‌ى شه‌هیدانى زۆر مێخار''. راگه‌یه‌ندرا له هه‌ڵمه‌ته‌که‌دا شه‌ڕڤانانى YPG و YPJ گورزى قورسیان له چه‌ته‌کانى داعش داوه .\nله‌و چوارچێوه‌یه‌دا شه‌ڕڤانانى YPG چه‌ند چالاکییه‌کیان له دژى باره‌گاکانى گروپه چه‌ته‌کانى ده‌وڵه‌تى ئیسلامى ئێراق و شام(داعش) له گوندى جب ئه‌لفه‌ره‌ج، ئه‌لجه‌دێده، خراب ئه‌تۆ و زیاره‌تى سه‌ر به رۆژئاواى هه‌رێمى کوبانێ و هه‌روه‌ها به هاوکارى سوپاى ئازادى سوریا چالاکییه‌کى تایبه‌تیان له شارۆچکه‌ى شیوخ ئه‌نجامداوه .\nراگه‌یه‌ندرا که له‌ئه‌نجامى چالاکیه‌که‌ى شه‌وى رابردوودا زیاتر له (40) ئه‌ندامى گروپه چه‌ته‌کانى داعش کوژراون، هه‌روه‌ها (10) ئۆتۆمبیل تێکشکێندراون و چه‌ندین باره‌گاشیان لێ خاپوورکراوه .\nسه‌رچاوه‌کان رایانگه‌یاند که هه‌ڵمه‌ته‌که‌ى YPG به‌رده‌وام ده‌بێت تا پاک کردنه‌وه‌ى هه‌موو هه‌رێمه‌که له چه‌ته‌کانى داعش .\nرۆژى 2 ى ته‌مموز گروپه چه‌ته‌کانى داعش به تانک، تۆپ و چه‌کى قورس هێرشیان کرده‌سه‌ر گوندى زۆرمێخار، به‌یادیه و زیاره‌تى سه‌ر به رۆژئاواى هه‌رێمى کوبانێ .\nله‌و شه‌ڕ و پێکدادانه‌دا که ماوه‌ى پێنج رۆژه به‌رده‌وامه له ده‌وروبه‌رى کوبانێ زیاتر له (250) ئه‌ندامى چه‌ته‌کانى داعش کوژراون و به‌ده‌یانیش برینداربوون.\nله لایه‌ن ئاژانسی ده نگو باسی کوردستان ajansknews kl. ۴/۱۵/۱۳۹۳ ۰۲:۱۰:۰۰ قبل‌ازظهر


وتەیەک بە بۆنەی دەستپێکی ساڵی نوێی خوێندن لە ئێران – په‌یام\nوتەیەک بە بۆنەی دەستپێکی ساڵی نوێی خوێندن لە ئێران\nلە دەستپێکی ساڵی نوێی خوێندن لە ئێران نزیک دەبینەوە. ئەمساڵ بەهۆی بڵاوبوونەوەی ویرووسی کۆرۆنا، ڕۆژێکی تایبەت لە گشت ناوچەکان بۆ هەموو ئاستەکانی خوێندن دیاری نەکراوە. بەم زووانە زیاتر له ١٥ ملیۆن خوێندكاری منداڵ و تازه‌لاو و نزیك به ٤ ملیۆن خوێندكاری زانكۆ وێڕای یه‌ك و نیو ملیۆن موعه‌لیم و ده‌یان هه‌زار مامۆستای زانكۆ، ساڵی نوێی خوێندن ده‌ست پێده‌كه‌ن. ئه‌وانه به‌شێكن له‌و زیاتر له ٢٠ ملیۆن منداڵه‌ی كه توانیویانه بڕۆنه مه‌دره‌سه‌كان. ئه‌م جەمعییەتە ملیۆنیه به‌و مه‌به‌سته ڕوو ده‌كەنە ناوه‌نده‌كانی ئامووزشی كه بتوانن زانست و تێكنیكی سه‌رده‌م فێربن و له داهاتوودا بۆ خزمه‌ت به خۆیان و كۆمه‌ڵ كه‌ڵكی لێوه‌رگرن. ئه‌م خوێندكارانه به‌شێكن له منداڵان و تازه‌لاوانێك كه توانای ڕۆیشتن بۆ ئه‌و ١٢ هه‌زار مه‌دره‌سه خسووسییه و هه‌زینه‌ی ده‌یان ملیۆن تمه‌نی ئه‌م ناوه‌ندانه‌یان نییه و له مه‌دره‌سه ده‌وڵه‌تییه‌كاندا ناونووسیان كردووه. لە مەدرەسە دەوڵەتییەکاندا بە شێوەی ڕەسمی قەرار نییە لە خوێندکاران پارە وەربگرن. بەڵام دایک و باوکی خوێندکاران ناچار دەکەن لەژێرناوی “بەشداریی نەتەوەیی” و یان “یارمەتیدانی مەدرەسە” دوو تا سێ ملیۆن تمەن بدەن. ئەم بڕە پارەیە لە پەنا هەموو خەرجییەکانی دیکەی خوێندنی ڕۆڵەکانیان، بۆ بنەماڵە هەژارەکان قورسە.\nله ماوه‌ی چوار ده‌یه‌ی ڕابردوودا، ڕژیمی كۆماری ئیسلامی به‌رده‌وام هه‌وڵی داوه تا به‌سه‌ر ناوه‌رۆكی بواری په‌روه‌رده و بارهێناندا زاڵ بێت. ڕژیم بۆ گه‌یشتن به‌م ئامانجه و ڕێگری له شكستی دین له به‌رامبه‌ر زانستدا، مه‌دره‌سه‌كانی كردووه‌ته ناوه‌ندی فێربوونی ئایین و خورافه و ناوه‌ندی له‌به‌ركردنی بابه‌تی بێ ناوه‌رۆك. له‌م شوێنانه‌دا له جیات ئه‌وه‌یكه یارمه‌تی منداڵان و تازه‌لاوان بدرێت تا خۆیان و جیهانی ده‌ورووبه‌ریان وه‌ك خۆی بناسن، خوێندكاران ناچار ده‌كه‌ن تا مێشكیان به بابه‌تی بێ ناوه‌رۆك و نه‌گونجاو له‌گه‌ڵ زانستی دونیای ئه‌مڕۆ پڕ بكه‌ن. له مه‌دره‌سه و ناوه‌نده ئامووزشیه‌كانی ئێران له جیات ئه‌وه‌یكه دوایین ده‌ستكه‌وته‌كانی زانست و كۆمه‌ڵێك مه‌علووماتی ئینسانی ببێته ئامانجی فێركردن و خوێندكاران له دوایین پێشكه‌وتنی زانست و گۆڕانكاریی كۆمه‌ڵایه‌تی و كلتووری ئاگادار كه‌نه‌وه، قه‌باره‌یه‌كی قورس له خورافاتی مه‌زهه‌بی له ڕێگه‌ی كتێب و سه‌رچاوه ئامووزشیه‌كانه‌وه به‌سه‌ریان دا ده‌سه‌پێت.\nخوێندكاران هه‌ر له یه‌كه‌مین ساڵه‌كانی خوێندن و مه‌دره‌سه‌یان ده‌بێ فێری نوێژ و ڕۆژوو گرتن بن و له‌گه‌ڵ نه‌سیحه‌ت و ئامۆژگاریه‌كانی پێغه‌مبه‌ران و ئیمامان ئاشنا بن. كچان ده‌بێ فێربن كه به ڕه‌گه‌زی دووهه‌م بوون، به بێ مافیی تۆخ و به سووكایه‌تیه‌ك كه كتێبی ئاسمانی بۆی به دیاری هێناون، عاده‌ت بگرن. ده‌بێ فێربن كه چۆن له ژێر عه‌با و مه‌قنه‌عه‌دا قژیان داپۆشن. زیره‌كترین و به‌تواناترین خوێندكاره‌كان ده‌بێ ببنه حافزانی قورئان.\nكتێب و بابه‌ته ئه‌ده‌بیه‌كان به بێ له‌به‌رچاوگرتنی داهێنان و زه‌وق و هونه‌ری خوێندكار بوونه‌ته ئامرازێك بۆ بڵاوكردنه‌وه‌ی خورافات. ناوه‌رۆكی ئه‌م كتێبانه به كێشه و پێداویستیه‌كانی لاوان هیچ بایه‌خیه‌ك نادات. خوێندكاران بۆ وه‌رگرتنی نۆمره‌ی قه‌بووڵی و تێپه‌ڕكردنی قۆناخه‌كانی خوێندن، بابه‌ته‌كان به بێ ئه‌وه‌یكه هیچ چێژیه‌كی لێوه‌رگرن یان هه‌ستی ئه‌ده‌بیان ببزوێنێ، ته‌نیا له‌به‌ری ده‌كه‌ن. كتێبه مێژووییه‌كان نه ته‌نیا خوێندكاران له‌گه‌ڵ مێژووی ڕاسته‌قینه‌ی به‌ره‌وپێش چوونی كۆمه‌ڵگا ئاشنا ناكه‌ن به‌ڵكوو به ده‌ست تێوه‌ردان له مێژوو و ئاواژوو نیشاندانی ڕووداوه مێژووییه‌كان و بایه‌خدانی یه‌ك لایه‌نه به كه‌سایه‌تیه مێژووییه‌كان، به بێ له‌به‌رچاوگرتنی سه‌رده‌می كۆمه‌ڵایه‌تیه‌ك كه تێیدا سه‌ریان هه‌ڵداوه، خوێندكاران له هه‌ر چه‌شنه ڕاست بینیه‌ك دوور ده‌خه‌نه‌وه و مه‌یل بۆ خوێندنه‌وه و لێكۆڵینه‌وه سه‌باره‌ت به ڕووداوه مێژووییه‌كان له‌ناو ده‌به‌ن. فێربوونی زمانه بیانییەکان له نه‌بوونی پێوه‌ر و ڕه‌وشتی فێر كردنی ستاندارد و به‌هۆی نه‌بوونی ئیمكاناتی پێویست بووه‌ته كارێكی دژوار و تاقه‌ت پڕووكێن.\nئاشكرایه، له چوارچێوه‌یه‌كدا كه كۆنه‌په‌رستی به‌سه‌ریدا زاڵه، كه‌ش و هه‌وایه‌ك كه پڕه له قسه‌و باسی دینی و بابه‌تی دابڕاو له خواست و  ژیانی ڕاسته‌قینه‌ی خوێندكاران، كلاسی ده‌رس و مه‌دره‌سه هیچ خۆشیه‌كی بۆ خوێندكاران نامێنێت و ده‌بێته شوێنێكی داخراو و جاڕزكه‌ر.\nهه‌روه‌ها، شێوازی وتنه‌وه‌ی ده‌رسه‌كانیش كه‌م و كوڕییان كه‌م نییه. لێكۆڵینه‌وه‌ی ده‌روون ناسان نیشانی داوه كه لاوان بۆ په‌روه‌رده كردنی هێزی عه‌قڵانیی خۆیان، پێویستیان به شوێنی كاری جه‌معی هه‌یه تا له‌وێدا بتوانن پێكه‌وه له‌سه‌ر ئه‌زموونه‌كانی زانست قسه و باسی هاوبه‌ش بكه‌ن و به‌كۆمه‌ڵ هه‌وڵی بۆ بده‌ن. خوێندكاران وێڕای فێربوونی زانست و تێكنیك، پێویسته ئازادانه فكر و تێبینییه‌كانی خۆیان ده‌ربڕن و به ئه‌زموونی خۆیان به‌شێك له په‌یوه‌ندی و فه‌رزیاتی زانستی كه له مێشكیاندایه، تاقی كه‌نه‌وه. به‌ڵام له مه‌دره‌سه‌كانی ئێران به‌هۆی زۆربوونی ژماره‌ی خوێندكاران له كلاسه‌كانی خوێندن، نه‌بوونی كاتی پێویست و كه‌مبوونی تاقیگه و كارگه یان نه‌بوونی ئیمكاناتی ستاندارد له شوێنه ئامووزشیه‌كان، موعه‌لیمان بوونه‌ته بنه‌مای هه‌موو ئامووزش و فێركاریه‌ك له ئێران. له ڕاستیدا، ئه‌م شێوه‌كاره مه‌جال و ده‌رفه‌ت و لێكۆڵینه‌وه‌ی جه‌معی و تاوتۆێ كردنی بیروڕا و به‌شداری له بوواره جۆراوجۆره‌كان له خوێندكاران ده‌ستێنێته‌وه و ناچاریان ده‌كات تواناكانیان ته‌نیا بۆ له‌به‌ركردنی قسه‌وباسی موعه‌لیم بخه‌نه گه‌ڕ.\nبه‌ڵام سه‌ره‌ڕای هه‌مووی ئه‌وانه، ئه‌زموونی ٤٢ ساڵی ڕابردوو به سه‌رانی ڕژیمی نیشان دا‌وه كه منداڵان و تازه‌لاوان به‌شێك له ده‌رسه سه‌ره‌كییه‌كانی خۆیان نه‌ك له مه‌دره‌سه‌كان به‌ڵكوو له بنه‌ماڵه و كۆمه‌ڵدا فێر ده‌بن و له‌م ده‌رسانه‌شدا مرۆڤایه‌تی، سێكۆلاریزم و دژایه‌تی له‌گه‌ڵ ڕژیمی كۆماری ئیسلامی به‌هێزه. بەم هۆیەوە پڕۆژە پەروەردەییەکانی ڕژێم یەک لەدوای یەک شکستیان هێناوە. به‌جۆرێك كه ئه‌مڕۆ هه‌ڵگه‌ڕانه‌وه له ئایین و مه‌زهه‌ب له‌ناو لاواندا بووه‌ته یه‌كێك له تایبه‌تمه‌ندیه‌كانی باروودۆخی كۆمه‌ڵایەتیی ئێستای ئێران.\nوتەیەک بە بۆنەی ٢٩ ی خاکەلێوە، رۆژی ئەڕتەش\nتوسط · Published آوریل 18, 2015\nئایین ئامرازی دەروونی سەرکوتی کرێکاران و خەڵکی زەحمەتکێش\nتوسط · Published اکتبر 30, 2018\nتوسط · Published دسامبر 14, 2018\nبعدی كۆبوونه‌وه‌ی ناڕه‌زایه‌تی ژنانی ئه‌فغانستانی له شاری كابۆل\nقبلی كۆبوونه‌وه‌ی كرێكارانی شێركه‌تی په‌یمانكاری “پارسی قودره‌ت”\nخەبات دژبە هەژاری لە ڕێگەی خەباتی ڕێکخراو\nسەربازانی بێ ناو و نیشانی ئیمامی زەمان، تیمەکانی تیرۆر و مرۆڤ ڕفاندن لە ناوخۆ و دەرەوەی وڵات\nدابەزینی لیرەی تورکییه و ماجەراجوویی ئەردۆغان لە کوردستانی سووریە و عێراق\nچاوخشاندنێک بەسەر کێشەکانی نابینایان و کەم بینایان لە ئێران\nكۆبوونه‌وه‌ی ناڕه‌زایه‌تی كرێكارانی به‌شی نۆژه‌نكردنه‌وه‌ی پترۆشیمی “فه‌ن ئاوه‌ران”\nكۆبوونه‌وه‌ی ناره‌زایه‌تی كرێكارانی شاره‌داری ئه‌ندیمشك\nكۆبوونه‌وه‌ی كه‌شاوه‌رزانی ئیسفه‌هانی\nناڕه‌زایه‌تی شۆفێرانی شیركه‌ت واحدی تاران\nسه‌ركه‌وتنێكی دیكه بۆ كرێكارانی نه‌یشه‌كه‌ری حه‌وت ته‌په\nله سێداره‌دانی چوار زیندانی له كه‌ره‌ج، كرماشان و قۆم\nمحكووم بوونی سه‌رۆكی بانكی ناوه‌ندی و جێگره‌كه‌ی به ١٨ سال زیندان\nكۆبوونه‌وه‌ی بنه‌ماڵه‌ی به‌ندكراوان له به‌رانبه‌ر زیندانی ناوه‌ندی ورمێ\nهێرشی سه‌له‌فییه‌كان بۆ سه‌ر خه‌ڵكی ناوچه‌ی له‌یلاخی شاری سنه\nبه‌تاڵان بردنی مەڕ و ماڵاتی گوندنشینانی شاری سەردەشت له لایه‌ن سپای پاسداران\nسه‌پاندنی ١٥ مانگ زیندان به‌سه‌ر هاووڵاتییه‌كی خه‌ڵكی نه‌غه‌ده\nڕاگەیاندنی نوێنەرایەتی کۆمەڵه له دەرەوەی وڵات\nڕاگەیاندنی دەبیرخانەی کۆمیتەی ناوەندی کۆمەڵە\nڕاگەیاندنی کۆمیتەی ناوەندیی کۆمەڵە سەبارەت بە هەڕەشەکانی فەرماندەی هێزی زەمینیی سپای پاسداران\nراگه‌یاندنی دەبیرخانەی کۆمیتەی ناوەندی کۆمەڵە به بۆنه‌ی رووداوی دڵته‌زێنی رێگای پاڵنگان\nتیرۆرەکانی تورکییە و ئێران لە هەرێمی کوردستان درێژەی هەیە!\nفوئاد کێ بوو؟\nچی لێ بڵێم، چۆن باسی کەم؟!!!\nئاخیزی خوزستان موژدەی ڕاپەرینی گەورەتری لەناخایە\nپه‌یام © 2021. حق کپی رایت محفوظ است.


�Ĳ��� ����� �˻������ i30 '���� ������' �޴� �ǳʶٱ�\n���� > ���� > �Ϲ�\n�Ĳ��� ����� �˻������ i30 '���� ������' ����1 ���� |�Է� : 2012.05.11 15:55\n(����=����1) ���ο� ����= �����۰��� �̿�ȳ�(���ϸ�����) News1 '�츮�� �Ĳ��� �ڵ��� �˻��'\n���� ���ϸ������� �����ڵ��������� ���� ���� i30���� �������� �׽�Ʈ�ϱ� ���� ���� �������̵� ���� ���ĸ� ����� ����(�ٺ�)����� 40������ �����ߴٰ�10��(�����ð�) �����ߴ�. ���� ����̴� ��������� ���� ��ī�ο� �۰��ϸ� ���� ������ �� ���� ����.\n�����۰��� �̿�ȳ��ڵ鸵�� �ε巯�?�Ĳ��ϰ� �����ϴ�'�˻��' News1\n����� ����� ���˻����� 10�ð� ���� �ڵ��� ������ �̰������ ����� �ٴϸ� �°� ��ư�� �� �������� ������ ��ġ���� ��ƴ��� ö���ϰ� ���� �������� �����ߴ�. �̴� ��̵��� ���� �� �ڵ����� ��ư�� ������ â���� ������ ������ ����߸��� �����ൿ�� ���� ����� �������� � ������ ��ġ���� �����ϱ� ���� ���̴�. �����ڵ����� �̹� �׽�Ʈ�� ������ ��ü���� ������Ƽ���� ���� ��� ������ ���ĸ��� �湮�ߴ� 8���Ŀ��(�� 1��5000����) ����� �ƿ�� �¿����� ���ڿ���̵��� ������ ���� �Ϳ��� ���̵� ���ٰ� �� �Ź��� ���ߴ�. �����۰��� �̿�ȳ��ſ￡�� �̻��� ��? News1 �׽�Ʈ ��� �� ���� ������ ���� ������ �հ��� �ڱ����� ���Ҵ�. ���� â���� �? ��ŷ�� ����. ����뿡�� �̻� �ڱ����� ����. ������ ��Ʈ�� ������ ���ų� ��Ⱑ ���峪�� ���� �Ͼ�� �ʾѴ�.������ ���嵵�������� �ʾҴ�.\n�����ڵ����� ������Ʈ �Ŵ����� �縮��Ƽ ���� ������̵��� ���� ������ ���� ������ �ڵ����� ������ �ľ��ϴµ� �Ǹ��� ������ �����ߴ١��� �������� ǥ���ߴ�. ���ĸ� ����� ���̺�� �ν� ������ ������̵��� �ų��� �Ϸ縦 ���´�. �׵鿡�� �ڵ����� �˻��ϴ� ���̶� �ϴÿ��� ���� '����'�͵� ���� �����̾�١��� ���ߴ�. �����۰��� �̿�ȳ����׳��� �� �۵��ϳ�? News1\n�� �� "ڸ ���� ������ �ô� ������" ���� ���� "����, �����ȭ �����ؾ�" JP��� ����, ���̸� CEO ȸ�� ����ü�� ���� ��� JP��� ���� ������ǥ�� ���̸� ȸ�� ���� �켼 ���� ����, ��� ��ߡ������ٿ� ���� 0.32%��